Don Matteo
A Don Matteo 2000-től vetített olasz krimisorozat, amit Enrico Oldoini alkotott. A főbb szerepekben Terence Hill, Nino Frassica, Flavio Insinna,  Simone Montedoro, Maria Chiara Giannetta, Natalie Guetta, Francesco Scali, Pietro Pulcini és Raoul Bova látható.

Olaszországban 2000. január 7-én mutatta be a RAI. Magyarországon az M1 mutatta be 2002. július 2-án, később az AXN Crime, a Duna, az és a Prime csatornáin is láthatták a nézők.

Olaszországban 2022. március 31-én debütált a 13. évad.

Ismertető 
1999-ben Don Matteo Bondini katolikus pap, miután sok évet töltött külföldön misszionáriusként, visszatért szülőföldjére, Umbriába, és a gubbiói Keresztelő Szent János templom plébánosa lett, amit barátjának, Guido püspöknek köszönhetően kapott meg. A később a spoletói Szent Eufémia-templom plébánosa lett. Cecchini marsallal való barátságának és együttműködésének köszönhetően a pap foglalkozik a carabinierik által követett ügyekkel, és gyakran segít megoldani azokat egy-egy döntő nyomnak köszönhetően, amelyhez néha veleszületett megérzései révén jut el.

Szereplők

Főszereplők

További szereplők

Évadok 

A Don Matteo című sorozatból tizenhárom évad alatt 265 rész készült.

Első évad (2000) 

Az első részben Don Matteo megérkezik a városba a missziósterületekről, hogy átvegye Don Luigi megüresedett plébániáját. Ekkor püspöke felhívja a figyelmét arra, hogy ne folytassa azt a kellemetlen szokását, hogy belekotnyeleskedik az illetékes hatóság nyomozati munkájába. Ezt az intelmet már az első részben meg kell, hogy szegje, mivel egy asszony fordul hozzá segítségért. Ekkor ismerkedik meg Cecchini főtörzsőrmesterrel és Anceschi századossal. A további részekben, amellett, hogy Don Matteo számos ügyet megold, segítséget nyújt Nerino Bertolaccinak. A kisfiút a nagymamája nevelte, mivel az édesapja börtönbe került, de a bérleti díj elmaradása miatt Don Matteóhoz kell költözniük. Az Ítéletre várva című részben Don Matteót letartóztatják, mivel egy gyilkosság helyszínén a kezében találnak egy fegyvert.

Második évad (2001) 

A második évadban tovább folytatódnak Don Matteo és a csendőrség kalandjai: meg kell birkózniuk mérgezéssel, csalással, gyilkossággal, emberrablással és jó néhány más bűnténnyel. A nyomozások közben Anceschi kapitány és Cecchini is egyre többször kell, hogy szembesüljön saját és környezetük hibáival. Előbbit agglegénységével sokszor piszkálja a főtörzsőrmester, de többször szembesülnie kell magányával, illetve barátainak és az általa tisztelt személyek bűneivel. Cecchini pedig amellett, hogy súlyos vádakkal illetik (amiből Don Matteo és Anceschi rángatja ki), kénytelen belátni, hogy apaként ő is hibázhat. A kamaszodó Patrizia összetöri a család autóját, és bolti lopáson is érik. Emellett a plébánián is zajlik az élet. Natalina, Pippo és Elide nagyi keresik a helyüket a világban, még házaló ügynökként is kipróbálják magukat. Don Matteo pedig kénytelen azzal szembesülni, hogy Nerino kamaszodik: lóg az iskolából, rosszak a jegyei, este kimaradozik, az évadzáró részben pedig cigizés közben tüzet okoz.

Harmadik évad (2002) 

Az évad elején Don Matteo új felettest kap, miután barátját, Guido püspököt bíborossá nevezik ki. Utóda egy korábbi kapucinus szerzetes lett. Emellett egy fatális tévedés miatt sokan hiszik azt, hogy nyertek a lottón, még Natalina, Cecchini és Anceschi is. Miután kiderül, hogy egy balszerencsés eset szenvedő alanyai, a jólét helyett tovább segítik Don Matteo munkáját. Az évad során öngyilkossággal, gyilkossággal, istállótűzzel és még sok más problémával kell szembesülniük.

A szálak azonban egyre bővülnek. Cecchini főtörzsőrmester családja egyre többször kerül be a történetbe: Patrizia „bepasizott”, míg Caterina egy nyomozásban is részt vesz. Az évad során Natalináról kiderül, hogy artistaként dolgozott és megismerünk egy Marie nevű nőt, aki szerelmes volt Matteo atyába. Emellett Don Matteo csalódik egy barátjában, akiről kiderül, hogy fotóit megrendezte, és gyilkossá is válik, továbbá nyomoznia is kell egy kolostorban, feltárva a szerzetesek lelki problémáit. Natalina szerelmes lesz egy szélhámosba. Anceschi pedig elkezd nyitni Don Matteo irányába.

Negyedik évad (2004) 

Az évad első részében egy polgármester-választás köré szerveződik a történet. Az egyik helyi párt jelöltjét megölik a kampány során, ezért a párt új jelöltje dr. Laura Respighi lesz, aki meg is nyeri a választást. Mivel ő egy csendőrezredes lánya, ezért kiállhatatlannak tartja a csendőröket, de Anceschiben felfedez valamit, ami ezt az érzést csökkenti. A következő részben Don Matteót a Vatikánba hívják nyomozni, aki magával viszi a századost és Cecchinit álnéven. Emellett megérkezik Bolíviából Camilla, akiről azt mondják, hogy Don Matteo lánya, de valójában csak a keresztlánya. Az évad során Anceschi százados is számtalan bonyodalomba kerül. Egy rablás során súlyos sebesülést szenved, de az életét megmentő lányt holtan találják, ezért nyomozásba kezd. Emellett gyilkossági ügybe is keverik azok, akiket 1993-ban lebuktatott azon akcióban, amelyben apja Emanuele is meghalt. Hiába próbálja bevallani érzéseit Laurának, korán sincs meg benne az a határozottság, amely a munkahelyén megvan, ráadásul egy ügy kapcsán felmerül benne az a gyanú, hogy Laura is bűnös. Laura brucellózisjárvány következtében súlyos tünetekkel kerül kórházba, s ekkor vallja be Anceschi, hogy szereti, de a nő ezt nem érzékeli. Az évad végén azonban Don Matteo templomában bevallja érzéseit neki.

Matteo atyát az évad során megpróbálják sztrichninnel megmérgezni, illetve lelőni. Emellett a Cecchini család is bajba keveredik. Patrizia szeme megsérül, ezért a főtörzs tudtán kívül egy igen előnytelen üzlet részese lesz, míg Assuntinát elrabolják, mivel rosszkor volt rossz helyen.

Ötödik évad (2006) 

Az évad első részében megérkezik Tommaso, a paplak legújabb lakosa. Cecchini főtörzsőrmester a Dallamról dallamra (Nota la nota) zenei vetélkedőben vesz részt, ahol vélhetően jószívűsége miatt elbukja azt a 25 000 eurót, amelyből elvitte volna a családját nyaralni. Feleségével pedig úgy félreértik egymás „igényeit”, hogy a csendőr már a válást vetíti előre, pedig Caterina csak egy kis határozottságot és odafigyelést vár tőle. A főtörzs ráadásul hatalmas lelki válságba kerül, amikor vétlenül elüt egy kerékpározó kisfiút, Francescót. Minden erejével azon van, hogy a fiú megbocsásson neki, ráadásul ez alatt még a fiú apját is megmenti. Anceschi százados és Laura kapcsolata szeszélyesen alakul. Előbb a férfi egy jóslat hatására féltékeny lesz a nőre, majd pedig egy régi ismerőse, Clara kerül gyanúba, akivel hat évvel korábban jó viszonyban volt, és akinek történetesen van egy Flavio nevű hatéves fia, akiről később kiderül, hogy nem is a századosé. Az újból és újból felmerülő ügyek miatti nézeteltérések, balesetek, múltbéli problémák további bonyodalmakat okoznak. Ezen esetek közé tartozik, amikor Laura átmenetileg felfüggeszti a vadásztársaság működését vagy amikor a két, igazán különböző anyósjelölt egyszerre érkezik meg Gubbióba. A századost – aki egy volt felettese fiának halála miatt nyomoz – Natalinával együtt elrabolják, de az atya és a főtörzs kiszabadítják őket. Anceschire szabadnapján eszméletlenül találnak rá, s ébredése után az eset kimozdítja a férfit a komfortzónájából, Laura következő választási kampányában egy riporternő is meghal, aki a nőnek kínos kérdéseket tett fel, így Laura asszisztense is Anceschiék nyomozásának látókörébe kerül, ráadásul az anyósjelöltek is civódnak egymással. Eközben Matteo atya továbbra is nyughatatlanul segíti az igazságszolgáltatást, de egy mexikóvárosi védence, José nagy bajt hoz a papra. Don Matteo az évad végén az Amazonas térségébe utazik egy hároméves küldetésre, míg Laura és Anceschi százados Velencébe utaznak, nászútra.

Hatodik évad (2007-2008) 

Sok minden megváltozott azóta, hogy Matteo atya elutazott a misszióba: Tomasso elkerült a paplakból, Anceschi százados helyét Tomassi százados vette át (Don Matteo visszatérésének napján 6 hónapja, 23 és fél napja volt a kaszárnya élén), a kolostor élére pedig Mária nővér került. Az első részben Don Matteo, egy spontán népünnepély keretében visszatér Gubbióba, s megismerhetjük Mária nővért, aki egy félreértés következtében az atyát zsebtolvajnak véli. Erős, szigorú személyiség, de idővel Matteo atya barátja lesz és kiderül, hogy nem rosszak a szándékai, csak a saját múltja nyomasztja. Cecchini eleinte nem rajong a századosért, de miután a férfi az akarata ellenére a szomszédja lesz (illetve az atya rábeszélésére) jó barátságba kerülnek. Számos alkalommal próbál meg segíteni új felettesének: van, amikor ez jól sül el (lásd a Tomassi által megnyert, s egykor valóban meg is rendezett Giro dell'Umbria kerékpárversernyt), van, amikor csak a szándék jó (főleg az Amandával kapcsolatos dolgok: étteremválasztás, virágküldés, telefonbeszélgetések), s van, amikor ez nehezére esik (evezés, futás). Időközben megpróbálja előkelő rokonának fiát, Severinót (aki később csendőrként tér vissza) Patriziával összeboronálni, ami a lánynak egyáltalán nincs kedvére, mivel ő a századosba szerelmes. A főtörzs szerepelhet a RAI Sztárszakácsok (La prova del couco) című műsorában. A százados párja, Amanda is vissza-visszatérő vendég, ami számos konfliktust eredményez és kapcsolatuk is ingadozó, emellett a férfi édesanyja sem szíveli a nőt. Natalina modellmagazinba kerül, és az öccse, Raniero is felbukkan. Pippo pedig megpróbál olcsón lakáshoz jutni, de ez a terve meghiúsul, illetve egy hölgy, Clodette néni érkezik hozzá Franciaországból 300 000 eurós örökséggel, ám kiderül, hogy Pippo nem Gemignani, hanem Gimignani, így napvilágra kerül a tévedés, és nem jut pénzhez.

Hetedik évad (2009) 

Az évad elején Patrizia visszatér Barcelonából Gubbióba, hogy az egyetemet követően megkezdje felnőtt életét. Egy félreértés következtében Giulio azt gondolja, hogy a lány szerelmes belé. Eközben Don Matteo tanári megbízást kap a helyi középiskolában. Giulio és Patrizia egyre közelebb kerülnek egymáshoz Amanda távolléte alatt. Ám a férfi nehezen tud dönteni a két nő között, ami számos megbántáshoz és bonyodalomhoz vezet. Végül megkéri Amanda kezét, de a nő habozása és elutasítása miatt szakít vele, annak ellenére, hogy kész lett volna érte elhagyni Gubbiót. Patriziával azonban két gond akad: a nagy korkülönbség és Cecchini főtörzsőrmester, ezért sokáig titokban tartják kapcsolatukat. Majd bonyodalmak alakulnak ki közöttük is, mire a lány úgy dönt, hogy visszatér Barcelonába. Ekkor Cecchini nagy nehezen áldását adja a kapcsolatra. Giulio és Cecchini az autóbuszról szállítják le Patriziát, aki megbocsát Tommasi századosnak. Az évad során megjelenik Agostino, aki Mária nővér zárdájában nem hajlandó beszélni, de Don Matteo paplakában nemcsak, hogy beszél, de otthonosan is érzi magát.

Nyolcadik évad (2011) 

Az évad elején megismerkedünk Laurával, akit édesapja, Antonio motoron hoz Gubbióba, amikor ütköznek Don Matteóval, aki a férfi gyermekkori barátja. Egy bűnügy miatt Antonio börtönbe kerül, a várandós Laura pedig a paplak lakója lesz, és később találkozik a nővérét elveszítő Darióval, aki a barátja lesz. Az évad során megszületik lánya, Ester. A csendőrség életében megjelenik Andrea Conti, az új ügyésznő, akiről Tommasi anyja úgy véli, hogy a fia barátnője, később pedig az ügyésznő apja hiszi őket egy párnak. Eközben Cecchini főtörzsőrmester számos akadályt gördít Patrizia és Giulio szerelme elé, ráadásul olyan félelmeivel is meg kell küzdenie, hogy egy félreértett beszélgetés miatt úgy gondolja, hogy hat hónapja maradt hátra, vagy hogy Patrizia várandós, és Giulio nem akarja a gyermeket, illetve Giulio hibája miatt elbukják a megnyertnek hitt lottónyereményt, illetve az amnézia. Giulio féltékeny lesz, mivel megjelennek Patrizia spanyol barátai. Később meg akarja kérni Patrizia kezét, de mivel a lány a tervei szerint visszatér Barcelonába MA képzésre, Giulio előbb letesz erről a szándékáról, később mégis megkéri a lány kezét, aki elutazik a képzésre. A szülők eközben megpróbálnak haladni az esküvői előkészületekkel, de folyamatosan vitáznak egymással. Patrizia és Giulio tervezett frigye látszólag kútba esik, mivel a nő úgy véli, a férfi lekezeli őt, és alaptalan féltékenységével megzavar egy üzleti tárgyalást. Cecchini megpróbálja őket kibékíteni, mert tudja, hogy nagyrészt ő felelős ezért a helyzetért. A fiatalok azonban más irányba mozdulnak el: Giulio Andrea felé, Patrizia Fernando, a spanyol ügyvéd barátja felé, akivel hajlandó lenne Rómába utazni. Giulio egy nyomozás során agysérülést szenved, ezért Patrizia visszatér, a férfi pedig ébredése után a lányt szólítja. Ezután kibékülnek, s a lemondott esküvőt kezdik el újra megszervezni. Don Matteo jelenléte az esküvőn kétségessé válik, mivel Ester nagyszülei előbb Laurát fenyegetik meg a kislányért, majd Don Matteót csapják be, s vádoltatják meg nemi erőszak kísérletével, majd a nő sérülései és Don Matteo jelenléte miatt gyilkossági kísérlettel. Végül minden jóra fordul, s Don Matteo összeadja a fiatalokat, a fogadást pedig a templom előtti téren tartják meg.

Kilencedik évad (2012-2014) 

A nyolcadik évad befejezéséhez képest számtalan változás zajlott le a szereplők életében. Don Matteo és Cecchini főtörzsőrmester már nem nyomoznak együtt, mivel utóbbit az egész őrssel együtt Spoletóba helyezték át. Emellett utóbbi, bár kapott egy unokát, Martinát, autóbalesetben elveszítette lányát, Patriziát. Emiatt az özvegy Tommasi százados a kis Martinával még a Cecchini-lakásban él, míg Assuntina Rómában tanul. A lakásba pedig megérkezik Lia, a főtörzsőrmester unokahúga, aki számtalan bonyodalommal színesíti meg környezetének életét. Egy nyomozás során Don Matteo ismét együtt dolgozhat barátaival, sőt Cecchini közel 150 levelére hivatkozva Don Matteót püspöke Spoletóba helyezi át, akit követ Natalina, Pippo, Laura és Ester is. Az új paplakba befogadják Mária nővér próbaidős védencét, az argentin származású, s a húgát, Almát kereső Tomás Martinezt. A csendőrség pedig új ügyészt kap, Bianca Veneziát, aki korábban Tommasi osztálytársa volt. Az évad során Don Matteónak meggyűlik a baja a két fiatallal: Tomásra folyamatosan felügyelnie kell, míg Laura, akit Dario elhagyott, egy nős férfival lép viszonyba, de miután szakítanak, elhagyja lányát, Estert.

Tizedik évad (2016) 
A Cecchini családban ismét bonyolódnak a szálak. A főtörzs mindenáron barátnőt akar Tommasi századosnak, aki viszont nem helyesli ezt az ötletet, mivel bizonytalan az érzéseiben Liával kapcsolatban. Lia éppen akkor ér Spoletóba mint frissen vizsgázott csendőr, amikor a főtörzs bemutatja Giuliót a kis Martina tanárnőjének, Marisa Zazzinak, a városi tanácsos lányának. Az ismeretség rövid életű lesz, míg a százados és Lia egymásra találnak. Egészen addig, amíg ki nem derül, hogy a lány várandós egy másik férfitől, a nemesi származású művész Daniele Orsinitől. A férfi visszatér és Liával közösen várják a kicsi érkezését. A főtörzs lánya, Assuntina bejelenti, hogy otthagyja Rómát és a jogi kart azért, hogy otthon dolgozhasson. Ezt eleinte apja nehezen viseli. Eközben a két csendőr új ügyészhelyettest kap Gualtiero Ferri személyében, aki Cecchinit preferálja Tommasi helyett. A paplakban sincs azonban minden rendben. Tomás és Laura továbbra is nehezen jön ki egymással, ráadásul a lány a milliomos egyetemi matematikussal, Alberto Torréval ismerkedik meg. Tomás adóproblémákba keveredik, amit Don Matteo közbenjárására a börtönviselt Sabrinával próbálnak közösen megoldani.

Tizenegyedik évad (2018) 

Miután Tommasi századost előléptették és emiatt Rómába költözött Liával, a kicsi Martinával és Antonióval, új százados érkezik a városba. Cecchini természetesen a szintén újonnan odakerült Romeo Zappavignát nézi századosnak, míg a valódi elöljáróját, Anna Olivierit egyszerű beosztottnak. Az évad elején nehezen csiszolódnak össze Olivierivel, mert a férfi "csak" egy nőnek tartja, míg a százados rossz néven veszi, hogy Cecchini Don Matteo segítségét kéri. Ráadásul Annát az ügyészhez sem fűzi felhőtlen kapcsolat, mivel ellenszenvesnek tartják egymást. Azt azonban egyikük sem tudja, hogy a másikat komoly lelki traumák gyötrik. Anna fiatalon élte át, hogy apja, Carlo öngyilkos lett egy barátjuk, Claudio Lisi üzleti manőverei miatt, továbbá Giovanni (a nő barátja) Don Matteo segítségével szemináriumba jelentkezik és ezért elhagyja. Hivatás választása miatt édesanyja is azzal fenyegeti, hogy egyedülálló marad. Nardi ügyészt pedig az esküvőjüket megelőzően csalta meg menyasszonya, Federica, aki közös kutyájukat, Bocikát is magának akarja megszerezni. Az évad során Nardi a százados testvérével, Chiarával kezd kapcsolatba, amit Anna egyre nehezebben visel, de az utolsó részekben egymásra találnak, miután Chiara elhagyja az ügyészt.

A paplakba ezalatt két fiatal érkezik: a szüleit gázrobbanásban elveszít római kamasz Sofia és az anyukája után félárván maradó Cosimo. A lány az évad során viharos kapcsolatba kerül kortársaival, emellett felfedezi, hogy valódi szülei tanárnője Rita Trevi, és egy fotós. Megtudja azt is, hogy ő egy nemi erőszak és egy elhibázott abortusz "következménye". Szerelembe esik Sebával, aki a kómából felébredő Alice párja és a két lány között vetélkedés kezdődik a fiúért, aki végül Sofiát választja. Az évad végére rendeződik kapcsolata édesanyjával. A kis Cosimo anyukája, Fabiola elárulja Cecchininek, hogy lánya, Patrizia baleseténél elmulasztották a segélyhívást és ez hozzájárulhatott a lány halálához. A csendőrt a nő halála és a bűncselekmények miatt szökésben lévő apa (Remo Farina) sem hatja meg eleinte a kis Cosimóval kapcsolatban, de később nagyapjaként szereti a kisfiút, akinek segít ügyes-bajos dolgaiban. Az évad utolsó részében kiderül, hogy Cosimo leukémiás és szüksége van az apjára, hogy életben maradjon. A főtörzsőrmester mindent elkövet, hogy a fiút boldoggá tegye. Emellett (szokásához híven) minduntalan beleavatkozik Anna és Marco szerelmi próbálkozásaiba és előbújik belőle a gyanakvó és féltékeny após is, amikor kiderül, hogy Assuntina és az új, általa nemigen kedvelt Zappavigna járnak. Rosszul viseli, hogy a fiú körül olyan ügyek merülnek fel, amelyek nem férnek bele az ő elképzeléseibe (Romeo családja a keleti tanok híve és meglehetősen szabadelvűek, továbbá a fiatal csendőr felvállalta fiaként apja házasságon kívül született gyermekét, tulajdon féltestvérét).

Tizenkettedik évad (2020) 
 
Az évad során Don Matteo ismét számtalan kalandba keveredik. Az első részben meglövik őt, miközben a város kiürül a pénzvadászat miatt. Több esetben ő találja meg a holttestet, de egy esetben a sötétben elüt egy fiatal nőt (az ukrán Nada), aki öngyilkos akar lenni. Egy régi ismerősének (Greta Mezzanotte) védelmében pedig rövid időre börtönbe kerül. Az évad záró epizódjában pedig az apostoli nuncius látogatja meg, aki Ferenc pápa megbízásából azt vizsgálja, hogy Don Matteo kinevezhető-e bíborosnak. Matteo atya a pápával való beszélgetést követően úgy dönt, hogy inkább a barátait választja (a részben többször hangsúlyozzák a Néri Szent Fülöppel való párhuzamosságot). Emellett az évad során befogadja Ines-t, Sergio lányát a plébániára.

Cecchini főtörzset újabb tragédia éri, hiszen az évadnyitó epizódból kiderül, hogy két éve meghalt a felesége, Caterina daganatos betegségben. A férfi a súlyos depresszió után titokban a százados anyjával, Elisával kezd kapcsolatba, amit Anna eleinte rossz szemmel néz. A harmadik epizódban veje, Tommasi százados és Lia házasságát kell rendbe hoznia, emellett a férfi támadóit is meg kell találnia. Ezt követően Assuntina tér haza, aki állapotos és kiderül, hogy egy előkelő, színes bőrű francia fiúval, Vincent-nal várják a gyermeket. A fiút a főtörzs győzi meg arról, hogy vállalja az apaságot a karrier helyett. Cecchini rövid időre influenszerként a világháló sztárja lesz (egy Annáról készült kínos videó miatt), de ilyen gyorsan le is rombolja nimbuszát. Rövid időre megismerkedik Elena Sofia Riccivel, a híres színésznővel, akivel féltékennyé teszi Elisát. A főtörzs ezt követően pár napra részlegesen elveszíti hallását (a férfiak hangját nem hallja). Az évadzáróban mindent megtesz, hogy Don Matteo Spoleto városában maradjon, még barátja rossz hírét is kelti.

Anna és Marco az esküvőjükre készül. A nő egy titka miatt (munkaajánlat az iszlámábádi konzulátuson) összevesznek, ekkor a férfi ittasan megcsalja Annát egy ismeretlen nővel (a későbbi felettesével, Sarával). A szertartás előtt a férfi Cecchini közbenjárására bevallja tettét, ami miatt az esküvő elmarad. Nardi mindent megtenne, hogy visszaszerezze Annát (megveszi az eladó esküvői ruhát, törődik Sergio lányával, halálos betegséget hazudik, magára vállalja a nő hibáját), de csak barátok maradnak. A százados beleszeret az elítélt Sergio La Cavába (Ines apja), akit megpróbál jó útra vezetni és leányával összehozni. A férfi eleinte egy rablás miatt barátkozik Annával, de később beleszeret és halálhírére visszatér. A nő ekkor tartóztatja le, de megígéri neki, hogy megvárja.

Sofia anyja távollétében sokat időzik a paplakban. Egy buliba meghívja az osztály "legbénább" tagját, a kinézett Jordit, akinek a tánc a mindene. A lány tanácsára akkori barátja, Riccardo (Rik) egy pohárba dobja az MDMA drog tablettát, amit véletlenül Jordi iszik ki, balesetezik és ebből kifolyólag amputálni kell az egyik lábát. Sofia eleinte bűntudatból van a fiú mellett, de később beleszeret és emiatt még nehezebb elmondania az igazságot. Végül Don Matteo tanácsára megteszi.

Tizenharmadik évad (2022) 
Az évad kezdetén Spoleto Don Matteo pappá szentelésének 40. évfordulóját ünnepli, de ezúttal is problémák adódnak. A plébános egy kedves barátját megölik, ráadásul Cecchini is golyót kap, miközben a papot védi. A főtörzs mesterséges kómába kerül, ahol újra és újra átéli a merénylet napját. Ráadásul a városba visszatérő Anceschi alezredes szívinfarktust kap, miután összevész lányával, Valentinával. Kiderül, hogy Laura a lánya 15 éves korában elhagyta a családját és az apa-lánya kapcsolat sem igazán bensőséges. Az alezredes távozása után a lány keresztapjánál, Cecchininél marad. A főtörzs számos galibába bonyolódik: szürke hályog műtétje lesz, nehezen boldogul párjával, Elisával, aki regényt ír róla, de annak is rossz kicsengése lesz és az eleinte körberajongott csendőrből gúny tárgya válik. Rendkívüli módon ellenzi Marco és Valentina kapcsolatát (hasonlóan ahhoz, ahogyan Patriziával és Tommasi századossal bánt) és próbálja a férfit Annával újra összehozni. A szezonzáró részben véletlenül igent mond Elisa házassági terveire és végül meg is kéri a kezét.

A paplak élete is felfordul, miután megjelenik Federico Limoni. A nehéz sorsú ifjú különböző gyermekotthonokban töltötte életét, mivel anyja visszaeső drogfüggő és alkalmilag jelenik meg az életében. A fiú számára féltestvére, a beteges csecsemő, Clementino az egyetlen támpont. Egy gyilkosság kapcsán Don Matteo megvédi a fiút, aki a paplakba kerül. Az iskolában osztálytársa lesz a kórházban megismert Greta Alunni, aki az öccse kezelőorvosának lánya. A kötelességtudó Greta sokban segíti Federico mindennapjait. A nehezen kezelhető fiú célja, hogy öccse gyámja lehessen. Greta párja lesz. A lány mellett áll, amikor annak kiújul rákbetegsége. Az évad végén kibékül anyjával.

A negyedik rész végén mindenki tudta nélkül Don Matteo távozik a sorozatból. Mint később kiderül, Szudánba utazott, ahol segítenie kell egy misszionárius barátjának kiszabadításában és a helyi kórházban. Az ötödik rész elején a paplak lakói és Cecchini hiába keresik a papot, de a harangok zúgása megnyugtatja őket mindaddig, míg nem találkoznak egy ismeretlennel, aki Don Massimoként mutatkozik be. A főtörzs eleinte gyanúsan tekint a férfira, de elfogadja segítségét az éppen aktuális ügyben. Mint az aktuális részből kiderül Massimo (akinek nem ez az igazi neve) jól ismeri Matteo atyát (később megtudjuk, hogy szüleinek menekülnie kellett Calabriából és a pap segítette őket, ezért kapta születésekor hálából a Metteo nevet), ráadásul a csendőrság különleges egységénél szolgált (aktája alapján 1995 és 2012 között), de egy akció során az ő hibájából meghalt egy hatéves gyermek, így leszerelt. A pap segítségével kimenekítik az embercsempészek fogságából az elrabolt gyermekeket. A paplak lakói lassan fogadják el őt, de a Natalina kórházi kezelése alatt tanúsított kitartása és Federico védelmezése meghozza a gyümölcsét. Ines szerint, túl keveset beszél a szép plébános. Eleinte nem igazán tud sakkozni (a főtörzs tanítja, de a szezonzáróban már legyőzi) és nehezen nyílik meg. Az utolsó részben szembe kell néznie a múltjával: Elena, a meggyilkolt fiú anyja kér tőle segítséget, akire rátalált a férje Antonio Muraco, az ’ndrangheta tagja. Eleinte azt gondolják, hogy a papnak viszonya van a nővel (szemináriumi évei előtt volt is, ezt bevallja), később azt, hogy megölte őt, mert nem védte magát a gyilkossági váddal szemben védve a gyónási titkot. Szabadlábra helyezése után Antonio meg próbálja megölni őt a templomban, de Anna lelövi a férfit, megmentve a pap életét. A maffiózó don Massimo karjai közt hal meg. Cecchini az utolsó részben barátjának nevezi a papot, amivel a befogadását szimbolizálják.

Eközben Marco és Anna barátsága épül, bár Cecchini igyekszik összehozni őket. Ez az állapot mindaddig áll fenn, míg Valentina és Marco játékát Anna félre nem érti és el nem kezd féltékeny lenni, mivel belátja, hogy még szereti az ügyészt. A nő múltjából felbukkan régi felettese és mentora, Lucio Valente, aki magával akarja vinni a századost Szíriába. A későbbiekben kiütköznek Marco és Valentina ellentétei és Anna is visszautasítja Valente ajánlatát. De Valentina hálás marad a férfinak és Cecchininek, hogy segítette leküzdeni alkoholproblémáit, az apa-lánya konfliktusokat és a Flaminia miatti bűntudatát. Az utolsó részben kibékülnek, majd ismét eltávolodnak félve attól, hogy múltbéli hibáikat ismét lekövetik. Az utolsó jelenetben véglegesen kibékülnek és egy csókkal pecsételik meg érzelmeiket.

Tizennegyedik évad 
A sorozat 13. évadának sikere után 2023 nyarán megkezdődött a 14. évad forgatása is. A főbb szereplők közül visszatér Don Massimo, Cecchni főtörzs, Natalina, Pippo. Anna Olivieri és Marco Nardi ugyan fog szerepelni az új évadban is, de menet közben távozni fognak. Őket Diego Martini százados és Vittoria Guidi ügyész fogja váltani. Előbbit Eugenio Mastrandrea, utóbbit Gaia Messerklinger fogja alakítani. Az új százados azért érkezik a városba, hogy visszahódítsa párját, aki elhagyta a férfi zárkózottsága miatt és máshoz készül hozzámenni. Emellett felbukkan Don Massimo húga, Giulia (Federica Sabatini) is, akivel sok múltbéli problémán kell áttenniük magukat. A sorozat továbbra is 10 db 100 perces részből fog állni.

A sorozat készítése 
Don Matteo figuráját az 1990-es években álmodta meg Enrico Oldoini, akit Matilde és Luca Bernabei segített a Lux Vide SpA és a Rai Fiction együttműködésében. Inspirációját a hetvenes évek népszerű, Gilbert Keith Chesterton által kitalált Brown atya alakjából merítette. A sorozat eredetileg az Ördög és a szentelt víz címet viselte, de Fabrizio Lucci operatőr az egyik jelenet forgatás során, amikor Terence Hill a gyóntatószékben ült, felvetette, hogy a cím lehetne egyszerűen Don Matteo.

Főszereplőként eredetileg Lino Banfi és Giancarlo Magalli került szóba, de egyikük sem vállalta el a felkérést. Előbbi a Drága doktor úr című sorozatban dolgozott és a karakter akkori jellemzői is mások voltak (idős vidéki plébánosként került volna a városba), utóbbi pedig akkoriban a családjára hivatkozva utasította vissza a szerepet (a forgatás időszak ugyanis nyolc hónap), de későbbi vallomása alapján ezt megbánta és a 13. évadban kapott szerepe előtt azt gondolta, hogy végleg lemarad a sorozatról. Terence Hill eleinte egy másik papszerepre készült a Mediaset projektjében, de utóbbi ezt lefújta a RAI projektje miatt. Ezen a ponton kereste fel Hillt a Lux Vide a szereppel kapcsolatban. Eredetileg a főhős a Teodoro nevet viselte, mígnem Hill kérésére a Matteo nevet választották, a Máté (a Matteo magyar megfelelője) név jelentése ui. „Isten ajándéka”. Hill lényegesen belefolyt a karakter sorsának alakulásába is: pl. javaslatára nem léptették elő sohasem.

Forgatási helyszínek 

A sorozat első nyolc évadában a fő helyszín Gubbio volt, mivel mind a csendőrség, mind Matteo atya parókiája (a Keresztelő Szent Jánosról elnevezett templom) majd a kilencedik évad Spoletóban kezdődött, mivel a történet szerint a csendőrséget már korábban áthelyezték ide, míg Cecchini folyamatos "zaklatása" miatt a püspök Don Matteót is ebbe a városba helyezte át (a Szent Eufémiáról elnevezett templomba). Érdekesség, hogy a két város nem egy egyházmegyéhez tartozik a valóságban.

Az első három évadban nem említik kifejezetten Gubbio nevét, mivel a szerzők szándéka az volt, hogy a történet Umbriára koncentráljon. A negyedik évadban történik meg először Gubbio azonosítása név szerint. Azonban korábban is találunk rá példát, hogy Gubbióról valamit közölnek az alkotók: az első évad kilencedik részében a bögrén látható a város jele, a harmadik évad tizennegyedik részében a meghirdetett sakkverseny is ide koncentrálódik.

Más umbriai helyszínek is gyakran jelentek meg a történet során.

 A sorozat legelső, Az idegen címet viselő részében Assisi jelenik meg mint püspöki székhely, ahol Don Matteónak jelenése van Guido püspöknél, s megtudja, hogy a San Giovanni-plébánia papja lesz.
 Bár sok alkalommal említik Perugiát mint az ügyészség székhelyét, de csak az ötödik évad Egy csendes vasárnap című részében jelenik meg.
 Narniban a negyedik évad néhány részét forgatták.
 Bevagna a hatodik és a hetedik évad során volt néhány alkalommal külső felvételek helyszíne.
 Foligno a hetedik évadban jelenik meg.
 Umbertide és Fossato di Vico városában is forgattak néhány epizódot, melyek Gubbio állomásaként jelentek meg.
 Orvieto a kilencedik évadban volt forgatási helyszín.
 A kilencedik szezont megelőző rövidfilm Cecchini főtörzsőrmester utazásai címmel néhány umbriai tájat mutat be.

Helyszínek Umbrián kívül

 A negyedik évad második részét, Gyilkosság a könyvtárban címmel a Vatikánban forgatták.
 A nyolcadik évadban Giulio, Patrizia, és spanyolországi barátai Rómába utaznak bulizni A visszatérés című epizód keretében.
A tizenkettedik évad zárórésze, a Mások tulajdonát ne kívánd! részben a Vatikánban játszódik.

Díjak, elismerések 

 2002 - A 42. Monte-Carlói Televíziós Fesztiválon Terence Hill a legjobb színésznek, Alessandro Jacchia az év producerének járó díjat vehette át.
 2012 - Az 52. Premio regia televisiva gála legjobb sorozatának járó díjat a Don Matteo nyolcadik évada nyerte el.
 2014 - Az 54. Premio regia televisiva gála legjobb sorozatának járó díjat a Don Matteo kilencedik évada nyerte el.
2014. február 28-án bejelentették, hogy Terence Hill Gubbio díszpolgára lett.

Érdekességek, bakik 

 Egy ilyen hosszú széria esetében elkerülhetetlen, hogy legyenek olyan színészek, akik több szerepet is eljátszottak az évek során. Az első évad tizenötödik részében (A szenvedély tüze – Il fuoco del passione) Morabito úr szeretőjének szerepében jelenik meg az a Milena Miconi, aki a negyedik és ötödik évad során Gubbio polgármesterét, Anceschi későbbi feleségét, Laura Respighit alakítja. A második évad tizennegyedik részében (Játék a tűzzel – Scherzare col fuoco) Marisa Morante szerepében tűnik fel Sydne Rome, aki a hetedik évadtól Susi Dallara iskolaigazgatót alakítja. Laura Glavan, a nyolcadik évadtól a tizedikig Laura Belvedere szerepében tűnik fel, a hetedik évad 2. részében Serena Gorinit alakítja. Érdekesség, hogy mindkét szerepében korán esik teherbe. A kilencedik évad huszonötödik részében (Régi emlékek – Vecchi ricordi) Sabrina Rondinelli szerepében tűnik fel Maria Chiara Giannetta, aki a tizenegyedik évadtól Anna Olivieri csendőrkapitányt alakítja. A tizedik évadban az állandóan akadékoskodó és meglehetősen durva Gualtiero Ferri ügyészt alakító Dario Cassini a hetedik évad 16. részében a szintén hasonló tulajdonságokkal bíró Enrico Maria Di Giovanni ezredest alakítja. A 10. évad 8. részében a megtámadott Sara, Ivan párja játssza később a 11. évad 13. részében Martát, a 48 órára szabadult börtönfogoly Dalila testvérét és egyben Paolo feleségét. A 10. évad 12. részében az a Giulia Fiume tűnik fel Ruggeiro Nicastro ügyvédnőjeként aki később, a tizenegyedik évadban főbb mellékszereplőként játssza Rita Trevi tanárnőt és egyben Sofia anyukáját. További érdekesség még, hogy a szinkronhangja is ugyanaz. A 9. évad 23. részében az a Francesco Castiglione játssza a Banti család orvosát, aki a 10. évadtól Barbát, a csendőrség egyik tagját játssza, de az Alpesi őrjárat 3. és 4. évadában is felbukkan, ahol Günthert alakítja. A 9. évad 25. részben feltűnik Maria Chiara Giannetta, aki a 11. évadtól Anna Olivieri századost alakítja. Ebben az epizódban Sabrina Rondinellit játssza. Paolo Gasparini az évek során három különböző szerepet is eljátszott: az 5. évad 24. részében Mario Agradi, a 7. évad 3. részében Michele Riva és a 10. évad 17. részében Marco Guidi karakterét formálta meg.

A Don Matteo több spin-off sorozatnak is az alapja:
 A 7. évadhoz készült egy kisfilmsorozat a Don Matteo szereplőivel, melynek címe: Le ricette del maresciallo C. (C. főtörzs receptjei). Nem szinkronizálták le.
 A 9. évadhoz szintén kisfilmsorozat készült, I viaggi del maresciallo C. címmel (C. főtörzs utazásai), mely Umbria nevezetes helyeit mutatja be vicces rövid történetekbe ágyazva. Ennek szereplői: Tommasi százados, Cecchini főtörzs, Pippo, Martina és Don Matteo. Magyarul nem jelent meg.
 A 10. évadhoz Le videoguide del maresciallo Cecchini (Cecchini főtörzs videós útikalauza) címmel készült kisfilmsorozat, mely Cecchini főtörzs videós útikalauzáról szól, ennek keretében mutatnak be további umbriai látványosságokat a rövid, humoros kisfilmek. Szereplői ugyanazok, mint a Főtörzs utazásainál. Ez sem jelent meg magyarul.
 A Don Matteo szereplőivel készült a Gratulálunk, a csatlakozás sikeres volt című rövid oktatófilmsorozat, mely az internetes alapfogalmakat magyarázza el humoros köntösben. Ebből két évad is készült, ezek néhány kivétellel magyarul is megjelentek 2021-ben a Duna TV-n. A 2. évadban derül ki, miként költözik Rómába Tommasi százados és Lia, ami forgatókönyvekben csak említőlegesen szerepel.
 A Don Matteo változatai:
 A sorozat olaszországi sikereinek köszönhetően a Don Matteo formátumát több ország is megvásárolta. Lengyelországban Ojciec Mateusz néven fut a saját gyártású sorozat, a TVP1 csatornán Artur Zmijewskivel a címszerepben. A sorozat helyszínéül Sandomierz szolgál. 
 Oroszországban Отец Матвей (Matvej atya) néven fut az ottani verzió. A címszerepet Vlagyimir Kolganov kapta, mely szerep ezúttal egy családos, ortodox pap megformálását jelenti. A sorozat Szuzdalban játszódik, s a történetet hozzá igazították az orosz kultúrához.
A Don Matteo kapcsolata más filmekkel, sorozatokkal:
A Don Matteo és az Alpesi őrjárat között nem csupán Terence Hill személyében van összefüggés. A két sorozat a Lux Vide és a RAI Fiction koprodukciójában készül, továbbá Enrico Oldoini a sorozatok készítője. A két film színészgárdája között is van átjárás Terence Hill személyén kívül.

 Az Alpesi őrjárat 5. évad 10. részében pár pillanatra látható, ahogy Vincenzo és Valeria a Don Matteo 11. évadát nézi a TV-ben.
 A sorozat két szereplője, Terence Hill és Gastone Moschin között egy nem mindennapi összefüggés áll fenn, ugyanis nem ebben a filmben játszottak először papot a filmvásznon. Mindketten megformálták a legendás Don Camillo alakját. Moschin 1972-ben, a Don Camillo e i giovani d'oggi (A fordítás annyit tesz: Don Camillo és a mai fiatalság) című filmben játszotta el a plébánost. Eredetileg 1970-ben forgatták volna a filmet, mint a Fernandel-féle Don Camillo sorozat hatodik részét, de Fernandel betegsége és halála miatt az a film befejezetlenné vált, s az 1972-es filmben Moschin vette át a szerepet. Terence Hill 1983-ban forgatott egy saját rendezésében készülő Don Camillo filmet, mely a Don Camillo kis világa című 1951-es film remake-je.
 Don Matteo alakja egy pillanatra feltűnik a 2015-ös Ha Isten úgy akarja című filmben, amikor a főszereplő Tommaso (Marco Giallini) éppen megpróbálja feldolgozni azt a hírt, hogy a fia, Andrea (Enrico Oetiker) papnak készül.
 A nyolcadik évad szezonzáró része (Don Matteót megvádolják) egyben bevezető rész is volt. Angela nővért és Constancet vezetik át az Angela nővér nyomoz című sorozatba.
 A 10. évad utolsó részében van egy crossover jelenet (ez a magyar epizódban nem látható). A nyolcadik évadhoz hasonlóan itt is a RAI egy új sorozatát vezetik be a Don Matteo népszerűségével. A hazánkban eddig be nem mutatott Non dirlo al mio capo (Ne mondd el a főnökömnek!) két főszereplője, Lisa Marcelli (Vanessa Incontrada) és Enrico Vinci (Lino Guanciale) találkozik Matteo atyával, aki éppen Nápolyban helyettesít. A jelenet röviden annyi, hogy Lisa betér a templomba, ahol felismeri Don Matteót és azt hiszi, hogy a 102 éves plébános halála miatt nyomoz. Ezután elmondja nehéz helyzetét, majd elbújik. Don Matteo elmondaná véleményét a hazugsággal kapcsolatban de ekkor megjelenik Enrico, aki a nőt keresi. A pap a helyzetet felismerve nem árulja el a nő hollétét.
 A 12. évad bemutatásával a Don Matteo a Rai második leghosszabb sorozata lett a Montalbano felügyelőt követve.
 A RAI saját műsorainak promóciója az évek során több alkalommal is megtörténik:
 Cecchini főtörzs az ötödik évadban szerepelt a Dallamról dallamra (Nota la nota) című RAI műsorban (5. évad 3. rész).
 A hatodik évadban 14. epizódjában pedig a Sztárszakácsokban (La prova del couco) vett részt a főtörzsőrmester. Ennek ellenére az utóbbira való felkészülése során azt állította, hogy sosem szerepelt televíziós műsorban. A főzőműsor házigazdája a valóságban is Antonella Clerici.
 A 10. évad 17. részében Ferri ügyész Bruno Vespa Vendég a háznál (Porta a porta) című műsorába kapott meghívást. 2016-ban a műsor a sorozat több főszereplőjét is meghívta. Az adás a YouTube-on megtekinthető (olasz nyelven):   
 Cecchini a 10. évad 25. részében a RAI Radio 2 tehetségkutatójában szerepel.
 A nyolcadik évad tizenegyedik részében Cecchini apósának, a kilencedik évad harmadik részében pedig Tommasi anyjának macskáját hívják Napóleonnak.
 Terence Hill első alkalommal hallható a saját hangján Olaszországban, mivel korábban mindig szinkronizálták.
 2014. december 3-án Szél Bernadett a parlament kivándorlásról szóló vitanapján sérelmezte, hogy a Duna TV nem az országgyűlési eseményeket, hanem többek között a Don Matteót sugározza.
 A hatodik évadban felbukkanó Jamila (Shukri Said) az első színes bőrű csendőr az olasz filmsorozatok történetében.
A 2019-es Giro d'Italia egyik szakaszának végén Terence Hill is célba tekert Don Matteo bőrébe bújva, kihasználva azt, hogy a pap is leginkább kerékpárral közlekedik. 
A sorozat 11. évadának főcímzenéje nem a már korábban használt és a 12. évadra visszatérő Pino Donaggio szerezte mű, hanem Andrea Guerra alkotása, de ezt a rengeteg kritika miatt le kellett cserélni.
A 12. évad három szerelmespárjának főszereplésével a Don Matteo világában játszódik Max Pezzali Sembro matto című dalának videóklipje.
A 12. évadban Tommasi mint százados tér vissza Spoleto városába, de az előző évad első részében Cecchini azzal dicsekszik, hogy vejét előléptették és emiatt került Rómába.
A 12. évad Felebarátod házastársát ne kívánd! című epizódjában a korábban Anceschi kapitányt alakító Flavio Insinna játékműsorát nézi Cecchini és Anna.
Tommasi százados apja, Ludovico a 6. évad 4. részében megjelenik, de a későbbi évadokban nem (pl. Giulio esküvőin sem), ráadásul még a sorsáról is alig tudunk meg részleteket (azt tudjuk, hogy a 9. évad 3. részében még él). Az őt alakító színész, Toni Garrani ellenben még a 13. évad forgatása idején is életben volt.
Időzavar a Don Matteo világában: A 9. évad 4. részében megtudjuk, hogy Cecchini főtörzs a szicíliai, Messina megyei Galati Marinában született 1955. december 11-én. Az őt alakító Frassica szintén Szicíliában született, Messinában, 1950. december 11-én. Caterina elmondása szerint a főtörzs a 11. évad 8. részében ünnepli 60. születésnapját. Ezek szerint a sorozat világában ekkor 2015. december 11. kellene, hogy legyen (mivel a 11. évadot 2018-ban mutatták be). Ezt alátámasztja, hogy Caterina 2018. március 4-én, 63. életévében hunyt el (ezt a tizenkettedik évad első részéből tudjuk meg a sírkövén szerelő dátumokból). Érdekesség, hogy a 10. évad 25. részében legalább 2015-öt írunk, ugyanis a Rai Radio 2 tehetségkutatója, a Regolamento talent Radiofonico „W Guglielmo Marconi” in onda durante il ruggito del coniglio su RAI RADIO2 STAGIONE 2015 – 2016 legkorábban ekkoriban zajlott. Ennek a felhívásnak a weblapja megjelenik a részben és linken  is ez látható (a szöveg azonos). A részvételi szabályzat kiköti, hogy az indulók maximum 35 évesek lehetnek, az epizódban pedig Severino említi a főtörzsnek, hogy legfeljebb 1980-ban kellett, hogy szülessen. Ebből a részből tudjuk meg, hogy Patrizia 2009-ben kellett, hogy meghaljon, mivel a műsorban Cecchini elmondja, hogy a lánya 6 évvel korábban hunyt el. Azonban a 10 évad 21. részében a tettes férjének, Paolo Dardanellinek a sírján jól kivehetően olvasható a "4.3.2012" felirat a halál dátumaként, ami magyar írásmódban 2012. 03. 04. Nem sokkal később Maurizio füzetéből kiderül, hogy Teresa azt mondta neki, hogy 4 évvel ezelőtt cserbenhagyott egy általa elütött férfit, aki meghalt. Emiatt 2016-ot kellene írnunk, de a füzet dátuma ekkor 2015. április. Ebből adódóan vagy a férfi írt rossz évet (és ezzel megdől Don Matteo megoldásának alapja), vagy a sírkőnél nem figyeltek alaposan a rendezők. Ha a fentiek alapján elfogadjuk, hogy a 10, évad 2015-ben játszódik, akkor Giulio és Margherita meghiúsult esküvőjére 2015. november 22-én, vasárnap került sor. A 10. évad 26. részében mind a 22-ére, mind a vasárnapra van utalás, ráadásul Cecchini egy korábbi részben (25.) azt mondta, hogy miért viszik a kis Antonio télen késő este sétálni. 2015-ben 22. vasárnap még februárban és márciusban volt. Így a fentiek alapján a 11. évad nem sokkal a 10. után kezdődik úgy, hogy a 8. rész 2015. december 11-én játszódjon. Ellenben a 11. évad első részében kiderül, hogy Sofia 2002. november 20-án született és 16 éves, így valahol 2018-ban kell járnunk. Azonban Caterina 2018. március 4-i halála miatt ezt nem lehetséges, hiszen a nő a teljes 11. évadban jelen van. Emellett azt is tudjuk, hogy a 11. évad 7. része Szent Valentin napján játszódik. Ezt követi a Cecchini születésnapján játszódó rész (a korábbiak alapján decemberben!). A 9. rész pedig áprilisban (a tanítónőnek a főtörzzsel való beszélgetése alapján). A 11. évad 15. részéből pedig kiderül, hogy biztosan 2016 júniusa után járunk. A 11. évad 21. részében kiderül, hogy Sofia születésnapját ünneplik, ennek november 20-án kellett lennie (az évad 1. része alapján). Elhangzik az is ugyanebben a részben, hogy Marco és Chiara Forma-1-es futamon voltak (azt nem tudjuk, hogy szabadedzés/időmérő/futamon) a születésnapot megelőző második napon. Azonban a szóba jöhető években (2016, 2017, 2018) nem rendeztek futamot a november 20-át megelőző hétvégén, vagy aznap. Mivel a következő részben, amikor Sofia találkozik vér szerinti apjával (a fotóssal), akkor arra a kérdésre, hogy hány éves, 16-ot mond. Így a 11. évad 22. része 2018 novemberében játszódik (és emiatt hatalmas baki, hogy Caterina asszony még 23. részben is életben van). Ha elfogadjuk, hogy Sofia 2018 novemberében lett 16 éves, akkor a szezonzáró A karácsonyi gyermek című rész 2019 augusztusában játszódik (és Caterina asszony még mindig itt van). A 12. évad 2. része 2020. március 26-án játszódik, mivel az elhunyt Lorenzo 2012. december 26-án született és az anyukája azt mondta, hogy „ma lenne 7 éves és 3 hónapos”. A Tommasiék látogatásáról szóló rész ez év virágvasárnapján játszódik, tehát 2020. április 5-én (mivel április 12. volt húsvét vasárnapja). A 13. évad első része 2022. május 2-án kezdődik (ez látható Cecchini naptárjából). Ekkor ünnepli Don Matteo felszentelésének 40. évfordulóját, tehát 1982 óta pap (érdekesség, hogy Don Camillo szerepét Terence Hill 1983-ban játszotta el). Don Matteo távozása a biztonsági kamerák szerint 2022. szeptember 23-án, éjfél után nem sokkal történik meg. Az ötödik részben Don Matteo leveléből kiderül, hogy Cecchinivel 22 éve ismerik egymást (a csendőr nagyzolása 30 évet mond), így az első évad 2000-ben (legfeljebb 1999-ben) kell, hogy elinduljon. Viszont emiatt Valentina sehogy sem fér a képbe: Ancheschi és Laura csak a sorozat negyedik évadjában találkozott és ötödik évadjában házasodott össze, de ekkor még Valentina nem is élt. Ez a gyártás szerint 2006 környékén volt. Így Valentinának legfeljebb 16 évesnek lehetne lennie, de a sorozat szerint végzett jogász, csak a bírói vizsgája nem sikerült. A 13. évad 8. része 2022. október 23-án kezdődik (látszik a kamera felvételén). A Natalinának küldött levelet 2022. november 18-án adta fel a Marzullo in famiglia stábja és 2022. november 25-én látogatta meg őket a stáb. Érdekes, hogy a 9. rész közönségtalálkozója az epizód elején 2022. november 10-én zajlik a plakátok szerint. Emiatt ismét keveredés van a sorozat idővonalán.
Giulio Tommasi százados a 9. évad 7. részében ünnepli 40. születésnapját (május 7-én). Habár egyes weboldalak a százados születési évét 1974-re teszik, de ez 1973 kell hogy legyen. A tévedés oka, hogy a 9. évadot 2014-ben mutatták be. Szintén a tévedés lehetőségét erősíti, hogy a 9. évad 11. részében Lia részben erotikus húsreklámozó naptárján a látható részen július 1. hétfői nap volt, ami 2013-ban alakult így. Emellett Giulio kitüntetésekor a főtörzs elé tett augusztusi hónap 1. napja csütörtök volt, ami szintén 2013-ban alakult így. Kérdés, hogyha a részek kronologikusan követik egymást (és ebben nincs okunk kételkedni), akkor mi értelme lenne 2014-ben 2013-as naptárakat osztogatni ajándékba, illetve promóciós célokra? A századost alakító Montedoro 1973. július 28-án született.
Flavio Anceschi százados kapcsán a 4. évad 15. részében az derül ki, hogy október 8-án ünnepli születésnapját, de az évad korábbi (4.), Életre szóló adósság című részében a csendőr azonosítóján az 1965. július 3. szerepel. Ez utóbbi az őt alakító Flavio Insinna valódi születésnapja is.
A 11. évad 1. részében kiderül, hogy Anna Olivieri százados 1991-ben született. Így 24 éves korában a sorozat történetének legfiatalabb századosa. Az őt alakító Maria Chiara Giannetta 1992. május 20-án született.
A 10. évad 25. részében a RAI Radio 2 műsorában egy technológiai beszélgetés kapcsán egy Alma nevű cég újításáról beszélnek, ami valószínűleg az Apple lenne. A cég központjaként emlegetett Cupertino is stimmel.
A nyolcadik évadtól kezdődően több termékelhelyezés is megjelenik a sorozatban. A hirdető cégek közé tartozik az Enel, a Lottomatica, a Cerdito cooperativo, a Johnson & Johnson, a Polltornesofà, a TIM.
A 10. évad 17. részében megemlíti, hogy a nejével együtt odavannak Giancarlo Magalliért. Magalli korábban visszautasította a pap szerepét, majd a 13. évadban püspökként jelenik meg.
A 9. évad 25. részében a főtörzs azt mondja, hogy Lia apját Angelo-nak hívták. A 10. évad 21. részében azt állítja, hogy Oronzo volt az apa keresztneve.
A 9. évadban Cecchini megrendezte a Rómeó és Júliát, amelynek a végét átírta, mert nem tetszett neki. A 10. évadban a televízióban megy ez a program, és azt mondja, hogy nem tudta, hogy ilyen szomorú a vége.
A Spoleto városban játszódó részekben a főszereplők gyakran ülnek be Spartaco Grilli bárjába (Tric Trac), ahol a tulajdonos is ott van, aki saját magát alakítja.
Bár Terence Hill és Bud Spencer barátsága legendás, de utóbbi sosem szerepelt a sorozatban. Utalás is csak egy alkalommal történt rá: a 11. évad 14. részében Cecchini említi meg, hogy másnak is lehet álneve, miként Bud Spencernek is volt.
A hirado.hu weboldalon megjelent ismertető valótlanul állítja, hogy a sorozat 10. évadában Budapest is helyszín volt.
Sokáig úgy tűnt, hogy a tizenkettedik évaddal véget ér a sorozat, azonban a készítők a hazai és a nemzetközi sikerre való tekintettel megkezdték a tizenharmadik évad előkészítő munkáit. 2020. július 6-án Nino Frassica tett közzé hivatalos Instagram oldalán fotót az új évad forgatásának első napjáról. A Lux Vide bejelentése szerint 10 részt készítenek el. A forgatás oroszlánrésze 2021 májusában kezdődött el. A szereplők közül az elmúlt évad legfőbb alakjai visszatérnek, sőt egy részre Anceschi is visszatér lányával, Valentinával (a Milena Miconi által alakított Laura, aki a csendőr felesége, viszont nem tér vissza, mivel karakterét egy halálesettel kiírták a sorozatból - emiatt a színésznő elégedetlenségének adott hangot). Emellett az egyik leghíresebb olasz színész, Raoul Bova is csatlakozik a stábhoz egy pap szerepében, ami miatt azonnal megindult a szóbeszéd arról, hogy ő lesz az "új Don Matteo" és Terence Hill visszavonul, de erről a készítők szerint nincs szó. Az új részek 2022-ben kerülhetnek vetítésre Olaszországban. A két színész (Hill és Bova) nyilatkozata viszont ellentmond ennek: a zavaros hátterű, a ferences lelkiségben magára találó Don Massimo-t maga Matteo atya választja ki utódjául. Hill megemlíti, hogy távozásában a magánéletére való koncentrálás játszott szerepet. 2021 őszén hivatalossá vált, hogy Terence Hill elhagyja a stábot. Egy, az új főszereplővel készült beszélgetés során kiderült, hogy alakjának teljes neve Massimo Mezzanotte. Don Matteónak a Giancarlo Magalli alakította püspökével is szembe kell néznie (Magallit a sorozat tervezésekor Don Matteo szerepébe szánták - lásd a cikk bevezetőjét). Don Massimo kerékpározás helyett motorozik és eleinte Cecchini sem néz rá jó szemmel, ő maga pedig a legkevésbé sem gondolkodik a nyomozáson. Bova, bár korábban már eljátszott több papi szerepet (Szent Ferenc, Tomasz Zaleski) ezúttal is jelnek tekintette a megkeresést és konzultált don Carlo Bolčina goriziai pappal is. A 13. évad részeinek forgatása után Terence Hill felfedte távozásának hátterét. A sorozatot jegyző RAI és Lux Vide nem fogadta el a színész azon tervét, hogy a Montalbano felügyelőhöz hasonlóan évadonként csak négy rész készüljön el. Hill szerint a pap megformálása évente kilenc hónapot tesz ki életében. A produkció gyártó a visszautasítást pénzügyi okokkal indokolták. A színész - állítása szerint - nem távozott volna a stábból, ha kérését elfogadják. Azt később leszögezték, hogy Matteo atya nem hal meg a történetben és ha akar, van lehetősége visszatérni. Don Massimo bemutatkozásakor kiderült, hogy vezetékneve nem Mezzanotte, hanem Sartori.
Don Matteo és Don Massimo első ügye is külföldiekkel kapcsolatos. Előbbi egy bosnyák férfi meggyilkolása, utóbbi bevándorló gyermekek kapcsán nyújt segítséget.
A sorozat történetében egyetlen résznek nincs főcíme: a 13. évad 5. részének, ahol megtörténik Don Matteo és Don Massimo cseréje.
Federico a sorozat szerint 2004 júniusában született.
A spoletoi plébánia címe a Natalinának küldött levél alapján: Piazza Duomo 5; 06049 - Spoleto PG.

Fordítás

Megjegyzések

További információk 
 
 Don Matteo a Spencerhill oldalon 
 Don Matteo magyar blog - interjúk, videóüzenetek a magyaroknak
 Don Matteo magyar rajongói oldal
 Don Matteo - Videó a sorozat magyar szinkronjának készítéséről 

2000-ben bemutatott olasz televíziós sorozatok
Bűnügyi televíziós sorozatok
Televíziós vígjátéksorozatok
Televíziós drámasorozatok
A Don Matteotől vetített olasz krimisorozat , amit Enrico Oldoini alkotott . A főbb szerepekben Terence Hill , Nino Frassica , Flavio Insinna , Simone Montedoro , Maria Chiara Giannetta , Natalie Guetta , Francesco Scali , Pietro Pulcini és Raoul Bova látható . Olaszországban januárén mutatta be a RAI. Magyarországon az M1 mutatta be júliusán , később az AXN Crime , a Duna , az és a Prime csatornáin is láthatták a nézők . Olaszországban márciusén debütált a évad . Ismertető 1999-ben Don Matteo Bondini katolikus pap , miután sok évet töltött külföldön misszionáriusként , visszatért szülőföldjére , Umbriába , és a gubbiói Keresztelő Szent János templom plébánosa lett , amit barátjának , Guido püspöknek köszönhetően kapott meg . A később a spoletói Szent Eufémia-templom plébánosa lett . Cecchini marsallal való barátságának és együttműködésének köszönhetően a pap foglalkozik a carabinierik által követett ügyekkel , és gyakran segít megoldani azokat egy-egy döntő nyomnak köszönhetően , amelyhez néha veleszületett megérzései révén jut el . Szereplők Főszereplők További szereplők Évadok A Don Matteo című sorozatból tizenhárom évad alattrész készült . Első évad Az első részben Don Matteo megérkezik a városba a missziósterületekről , hogy átvegye Don Luigi megüresedett plébániáját . Ekkor püspöke felhívja a figyelmét arra , hogy ne folytassa azt a kellemetlen szokását , hogy belekotnyeleskedik az illetékes hatóság nyomozati munkájába . Ezt az intelmet már az első részben meg kell , hogy szegje , mivel egy asszony fordul hozzá segítségért . Ekkor ismerkedik meg Cecchini főtörzsőrmesterrel és Anceschi századossal . A további részekben , amellett , hogy Don Matteo számos ügyet megold , segítséget nyújt Nerino Bertolaccinak . A kisfiút a nagymamája nevelte , mivel az édesapja börtönbe került , de a bérleti díj elmaradása miatt Don Matteóhoz kell költözniük . Az Ítéletre várva című részben Don Matteót letartóztatják , mivel egy gyilkosság helyszínén a kezében találnak egy fegyvert . Második évad A második évadban tovább folytatódnak Don Matteo és a csendőrség kalandjai : meg kell birkózniuk mérgezéssel , csalással , gyilkossággal , emberrablással és jó néhány más bűnténnyel . A nyomozások közben Anceschi kapitány és Cecchini is egyre többször kell , hogy szembesüljön saját és környezetük hibáival . Előbbit agglegénységével sokszor piszkálja a főtörzsőrmester , de többször szembesülnie kell magányával , illetve barátainak és az általa tisztelt személyek bűneivel . Cecchini pedig amellett , hogy súlyos vádakkal illetik ( amiből Don Matteo és Anceschi rángatja ki ) , kénytelen belátni , hogy apaként ő is hibázhat . A kamaszodó Patrizia összetöri a család autóját , és bolti lopáson is érik . Emellett a plébánián is zajlik az élet . Natalina , Pippo és Elide nagyi keresik a helyüket a világban , még házaló ügynökként is kipróbálják magukat . Don Matteo pedig kénytelen azzal szembesülni , hogy Nerino kamaszodik : lóg az iskolából , rosszak a jegyei , este kimaradozik , az évadzáró részben pedig cigizés közben tüzet okoz . Harmadik évad Az évad elején Don Matteo új felettest kap , miután barátját , Guido püspököt bíborossá nevezik ki . Utóda egy korábbi kapucinus szerzetes lett . Emellett egy fatális tévedés miatt sokan hiszik azt , hogy nyertek a lottón , még Natalina , Cecchini és Anceschi is . Miután kiderül , hogy egy balszerencsés eset szenvedő alanyai , a jólét helyett tovább segítik Don Matteo munkáját . Az évad során öngyilkossággal , gyilkossággal , istállótűzzel és még sok más problémával kell szembesülniük . A szálak azonban egyre bővülnek . Cecchini főtörzsőrmester családja egyre többször kerül be a történetbe : Patrizia „ bepasizott” , míg Caterina egy nyomozásban is részt vesz . Az évad során Natalináról kiderül , hogy artistaként dolgozott és megismerünk egy Marie nevű nőt , aki szerelmes volt Matteo atyába . Emellett Don Matteo csalódik egy barátjában , akiről kiderül , hogy fotóit megrendezte , és gyilkossá is válik , továbbá nyomoznia is kell egy kolostorban , feltárva a szerzetesek lelki problémáit . Natalina szerelmes lesz egy szélhámosba . Anceschi pedig elkezd nyitni Don Matteo irányába . Negyedik évad Az évad első részében egy polgármester-választás köré szerveződik a történet . Az egyik helyi párt jelöltjét megölik a kampány során , ezért a párt új jelöltje dr. Laura Respighi lesz , aki meg is nyeri a választást . Mivel ő egy csendőrezredes lánya , ezért kiállhatatlannak tartja a csendőröket , de Anceschiben felfedez valamit , ami ezt az érzést csökkenti . A következő részben Don Matteót a Vatikánba hívják nyomozni , aki magával viszi a századost és Cecchinit álnéven . Emellett megérkezik Bolíviából Camilla , akiről azt mondják , hogy Don Matteo lánya , de valójában csak a keresztlánya . Az évad során Anceschi százados is számtalan bonyodalomba kerül . Egy rablás során súlyos sebesülést szenved , de az életét megmentő lányt holtan találják , ezért nyomozásba kezd . Emellett gyilkossági ügybe is keverik azok , akiketban lebuktatott azon akcióban , amelyben apja Emanuele is meghalt . Hiába próbálja bevallani érzéseit Laurának , korán sincs meg benne az a határozottság , amely a munkahelyén megvan , ráadásul egy ügy kapcsán felmerül benne az a gyanú , hogy Laura is bűnös . Laura brucellózisjárvány következtében súlyos tünetekkel kerül kórházba , s ekkor vallja be Anceschi , hogy szereti , de a nő ezt nem érzékeli . Az évad végén azonban Don Matteo templomában bevallja érzéseit neki . Matteo atyát az évad során megpróbálják sztrichninnel megmérgezni , illetve lelőni . Emellett a Cecchini család is bajba keveredik . Patrizia szeme megsérül , ezért a főtörzs tudtán kívül egy igen előnytelen üzlet részese lesz , míg Assuntinát elrabolják , mivel rosszkor volt rossz helyen . Ötödik évad Az évad első részében megérkezik Tommaso , a paplak legújabb lakosa . Cecchini főtörzsőrmester a Dallamról dallamra ( Nota la nota ) zenei vetélkedőben vesz részt , ahol vélhetően jószívűsége miatt elbukja azt a000 eurót , amelyből elvitte volna a családját nyaralni . Feleségével pedig úgy félreértik egymás „ igényeit” , hogy a csendőr már a válást vetíti előre , pedig Caterina csak egy kis határozottságot és odafigyelést vár tőle . A főtörzs ráadásul hatalmas lelki válságba kerül , amikor vétlenül elüt egy kerékpározó kisfiút , Francescót . Minden erejével azon van , hogy a fiú megbocsásson neki , ráadásul ez alatt még a fiú apját is megmenti . Anceschi százados és Laura kapcsolata szeszélyesen alakul . Előbb a férfi egy jóslat hatására féltékeny lesz a nőre , majd pedig egy régi ismerőse , Clara kerül gyanúba , akivel hat évvel korábban jó viszonyban volt , és akinek történetesen van egy Flavio nevű hatéves fia , akiről később kiderül , hogy nem is a századosé . Az újból és újból felmerülő ügyek miatti nézeteltérések , balesetek , múltbéli problémák további bonyodalmakat okoznak . Ezen esetek közé tartozik , amikor Laura átmenetileg felfüggeszti a vadásztársaság működését vagy amikor a két , igazán különböző anyósjelölt egyszerre érkezik meg Gubbióba . A századost – aki egy volt felettese fiának halála miatt nyomoz – Natalinával együtt elrabolják , de az atya és a főtörzs kiszabadítják őket . Anceschire szabadnapján eszméletlenül találnak rá , s ébredése után az eset kimozdítja a férfit a komfortzónájából , Laura következő választási kampányában egy riporternő is meghal , aki a nőnek kínos kérdéseket tett fel , így Laura asszisztense is Anceschiék nyomozásának látókörébe kerül , ráadásul az anyósjelöltek is civódnak egymással . Eközben Matteo atya továbbra is nyughatatlanul segíti az igazságszolgáltatást , de egy mexikóvárosi védence , José nagy bajt hoz a papra . Don Matteo az évad végén az Amazonas térségébe utazik egy hároméves küldetésre , míg Laura és Anceschi százados Velencébe utaznak , nászútra . Hatodik évad Sok minden megváltozott azóta , hogy Matteo atya elutazott a misszióba : Tomasso elkerült a paplakból , Anceschi százados helyét Tomassi százados vette át ( Don Matteo visszatérésének napjánhónapja,és fél napja volt a kaszárnya élén ) , a kolostor élére pedig Mária nővér került . Az első részben Don Matteo , egy spontán népünnepély keretében visszatér Gubbióba , s megismerhetjük Mária nővért , aki egy félreértés következtében az atyát zsebtolvajnak véli . Erős , szigorú személyiség , de idővel Matteo atya barátja lesz és kiderül , hogy nem rosszak a szándékai , csak a saját múltja nyomasztja . Cecchini eleinte nem rajong a századosért , de miután a férfi az akarata ellenére a szomszédja lesz ( illetve az atya rábeszélésére ) jó barátságba kerülnek . Számos alkalommal próbál meg segíteni új felettesének : van , amikor ez jól sül el ( lásd a Tomassi által megnyert , s egykor valóban meg is rendezett Giro dell'Umbria kerékpárversernyt ) , van , amikor csak a szándék jó ( főleg az Amandával kapcsolatos dolgok : étteremválasztás , virágküldés , telefonbeszélgetések ) , s van , amikor ez nehezére esik ( evezés , futás ) . Időközben megpróbálja előkelő rokonának fiát , Severinót ( aki később csendőrként tér vissza ) Patriziával összeboronálni , ami a lánynak egyáltalán nincs kedvére , mivel ő a századosba szerelmes . A főtörzs szerepelhet a RAI Sztárszakácsok ( La prova del couco ) című műsorában . A százados párja , Amanda is vissza-visszatérő vendég , ami számos konfliktust eredményez és kapcsolatuk is ingadozó , emellett a férfi édesanyja sem szíveli a nőt . Natalina modellmagazinba kerül , és az öccse , Raniero is felbukkan . Pippo pedig megpróbál olcsón lakáshoz jutni , de ez a terve meghiúsul , illetve egy hölgy , Clodette néni érkezik hozzá Franciaországból000 eurós örökséggel , ám kiderül , hogy Pippo nem Gemignani , hanem Gimignani , így napvilágra kerül a tévedés , és nem jut pénzhez . Hetedik évad Az évad elején Patrizia visszatér Barcelonából Gubbióba , hogy az egyetemet követően megkezdje felnőtt életét . Egy félreértés következtében Giulio azt gondolja , hogy a lány szerelmes belé . Eközben Don Matteo tanári megbízást kap a helyi középiskolában . Giulio és Patrizia egyre közelebb kerülnek egymáshoz Amanda távolléte alatt . Ám a férfi nehezen tud dönteni a két nő között , ami számos megbántáshoz és bonyodalomhoz vezet . Végül megkéri Amanda kezét , de a nő habozása és elutasítása miatt szakít vele , annak ellenére , hogy kész lett volna érte elhagyni Gubbiót . Patriziával azonban két gond akad : a nagy korkülönbség és Cecchini főtörzsőrmester , ezért sokáig titokban tartják kapcsolatukat . Majd bonyodalmak alakulnak ki közöttük is , mire a lány úgy dönt , hogy visszatér Barcelonába . Ekkor Cecchini nagy nehezen áldását adja a kapcsolatra . Giulio és Cecchini az autóbuszról szállítják le Patriziát , aki megbocsát Tommasi századosnak . Az évad során megjelenik Agostino , aki Mária nővér zárdájában nem hajlandó beszélni , de Don Matteo paplakában nemcsak , hogy beszél , de otthonosan is érzi magát . Nyolcadik évad Az évad elején megismerkedünk Laurával , akit édesapja , Antonio motoron hoz Gubbióba , amikor ütköznek Don Matteóval , aki a férfi gyermekkori barátja . Egy bűnügy miatt Antonio börtönbe kerül , a várandós Laura pedig a paplak lakója lesz , és később találkozik a nővérét elveszítő Darióval , aki a barátja lesz . Az évad során megszületik lánya , Ester . A csendőrség életében megjelenik Andrea Conti , az új ügyésznő , akiről Tommasi anyja úgy véli , hogy a fia barátnője , később pedig az ügyésznő apja hiszi őket egy párnak . Eközben Cecchini főtörzsőrmester számos akadályt gördít Patrizia és Giulio szerelme elé , ráadásul olyan félelmeivel is meg kell küzdenie , hogy egy félreértett beszélgetés miatt úgy gondolja , hogy hat hónapja maradt hátra , vagy hogy Patrizia várandós , és Giulio nem akarja a gyermeket , illetve Giulio hibája miatt elbukják a megnyertnek hitt lottónyereményt , illetve az amnézia . Giulio féltékeny lesz , mivel megjelennek Patrizia spanyol barátai . Később meg akarja kérni Patrizia kezét , de mivel a lány a tervei szerint visszatér Barcelonába MA képzésre , Giulio előbb letesz erről a szándékáról , később mégis megkéri a lány kezét , aki elutazik a képzésre . A szülők eközben megpróbálnak haladni az esküvői előkészületekkel , de folyamatosan vitáznak egymással . Patrizia és Giulio tervezett frigye látszólag kútba esik , mivel a nő úgy véli , a férfi lekezeli őt , és alaptalan féltékenységével megzavar egy üzleti tárgyalást . Cecchini megpróbálja őket kibékíteni , mert tudja , hogy nagyrészt ő felelős ezért a helyzetért . A fiatalok azonban más irányba mozdulnak el : Giulio Andrea felé , Patrizia Fernando , a spanyol ügyvéd barátja felé , akivel hajlandó lenne Rómába utazni . Giulio egy nyomozás során agysérülést szenved , ezért Patrizia visszatér , a férfi pedig ébredése után a lányt szólítja . Ezután kibékülnek , s a lemondott esküvőt kezdik el újra megszervezni . Don Matteo jelenléte az esküvőn kétségessé válik , mivel Ester nagyszülei előbb Laurát fenyegetik meg a kislányért , majd Don Matteót csapják be , s vádoltatják meg nemi erőszak kísérletével , majd a nő sérülései és Don Matteo jelenléte miatt gyilkossági kísérlettel . Végül minden jóra fordul , s Don Matteo összeadja a fiatalokat , a fogadást pedig a templom előtti téren tartják meg . Kilencedik évad A nyolcadik évad befejezéséhez képest számtalan változás zajlott le a szereplők életében . Don Matteo és Cecchini főtörzsőrmester már nem nyomoznak együtt , mivel utóbbit az egész őrssel együtt Spoletóba helyezték át . Emellett utóbbi , bár kapott egy unokát , Martinát , autóbalesetben elveszítette lányát , Patriziát . Emiatt az özvegy Tommasi százados a kis Martinával még a Cecchini-lakásban él , míg Assuntina Rómában tanul . A lakásba pedig megérkezik Lia , a főtörzsőrmester unokahúga , aki számtalan bonyodalommal színesíti meg környezetének életét . Egy nyomozás során Don Matteo ismét együtt dolgozhat barátaival , sőt Cecchini közellevelére hivatkozva Don Matteót püspöke Spoletóba helyezi át , akit követ Natalina , Pippo , Laura és Ester is . Az új paplakba befogadják Mária nővér próbaidős védencét , az argentin származású , s a húgát , Almát kereső Tomás Martinezt . A csendőrség pedig új ügyészt kap , Bianca Veneziát , aki korábban Tommasi osztálytársa volt . Az évad során Don Matteónak meggyűlik a baja a két fiatallal : Tomásra folyamatosan felügyelnie kell , míg Laura , akit Dario elhagyott , egy nős férfival lép viszonyba , de miután szakítanak , elhagyja lányát , Estert . Tizedik évad A Cecchini családban ismét bonyolódnak a szálak . A főtörzs mindenáron barátnőt akar Tommasi századosnak , aki viszont nem helyesli ezt az ötletet , mivel bizonytalan az érzéseiben Liával kapcsolatban . Lia éppen akkor ér Spoletóba mint frissen vizsgázott csendőr , amikor a főtörzs bemutatja Giuliót a kis Martina tanárnőjének , Marisa Zazzinak , a városi tanácsos lányának . Az ismeretség rövid életű lesz , míg a százados és Lia egymásra találnak . Egészen addig , amíg ki nem derül , hogy a lány várandós egy másik férfitől , a nemesi származású művész Daniele Orsinitől . A férfi visszatér és Liával közösen várják a kicsi érkezését . A főtörzs lánya , Assuntina bejelenti , hogy otthagyja Rómát és a jogi kart azért , hogy otthon dolgozhasson . Ezt eleinte apja nehezen viseli . Eközben a két csendőr új ügyészhelyettest kap Gualtiero Ferri személyében , aki Cecchinit preferálja Tommasi helyett . A paplakban sincs azonban minden rendben . Tomás és Laura továbbra is nehezen jön ki egymással , ráadásul a lány a milliomos egyetemi matematikussal , Alberto Torréval ismerkedik meg . Tomás adóproblémákba keveredik , amit Don Matteo közbenjárására a börtönviselt Sabrinával próbálnak közösen megoldani . Tizenegyedik évad Miután Tommasi századost előléptették és emiatt Rómába költözött Liával , a kicsi Martinával és Antonióval , új százados érkezik a városba . Cecchini természetesen a szintén újonnan odakerült Romeo Zappavignát nézi századosnak , míg a valódi elöljáróját , Anna Olivierit egyszerű beosztottnak . Az évad elején nehezen csiszolódnak össze Olivierivel , mert a férfi " csak " egy nőnek tartja , míg a százados rossz néven veszi , hogy Cecchini Don Matteo segítségét kéri . Ráadásul Annát az ügyészhez sem fűzi felhőtlen kapcsolat , mivel ellenszenvesnek tartják egymást . Azt azonban egyikük sem tudja , hogy a másikat komoly lelki traumák gyötrik . Anna fiatalon élte át , hogy apja , Carlo öngyilkos lett egy barátjuk , Claudio Lisi üzleti manőverei miatt , továbbá Giovanni ( a nő barátja ) Don Matteo segítségével szemináriumba jelentkezik és ezért elhagyja . Hivatás választása miatt édesanyja is azzal fenyegeti , hogy egyedülálló marad . Nardi ügyészt pedig az esküvőjüket megelőzően csalta meg menyasszonya , Federica , aki közös kutyájukat , Bocikát is magának akarja megszerezni . Az évad során Nardi a százados testvérével , Chiarával kezd kapcsolatba , amit Anna egyre nehezebben visel , de az utolsó részekben egymásra találnak , miután Chiara elhagyja az ügyészt . A paplakba ezalatt két fiatal érkezik : a szüleit gázrobbanásban elveszít római kamasz Sofia és az anyukája után félárván maradó Cosimo . A lány az évad során viharos kapcsolatba kerül kortársaival , emellett felfedezi , hogy valódi szülei tanárnője Rita Trevi , és egy fotós . Megtudja azt is , hogy ő egy nemi erőszak és egy elhibázott abortusz " következménye " . Szerelembe esik Sebával , aki a kómából felébredő Alice párja és a két lány között vetélkedés kezdődik a fiúért , aki végül Sofiát választja . Az évad végére rendeződik kapcsolata édesanyjával . A kis Cosimo anyukája , Fabiola elárulja Cecchininek , hogy lánya , Patrizia baleseténél elmulasztották a segélyhívást és ez hozzájárulhatott a lány halálához . A csendőrt a nő halála és a bűncselekmények miatt szökésben lévő apa ( Remo Farina ) sem hatja meg eleinte a kis Cosimóval kapcsolatban , de később nagyapjaként szereti a kisfiút , akinek segít ügyes-bajos dolgaiban . Az évad utolsó részében kiderül , hogy Cosimo leukémiás és szüksége van az apjára , hogy életben maradjon . A főtörzsőrmester mindent elkövet , hogy a fiút boldoggá tegye . Emellett ( szokásához híven ) minduntalan beleavatkozik Anna és Marco szerelmi próbálkozásaiba és előbújik belőle a gyanakvó és féltékeny após is , amikor kiderül , hogy Assuntina és az új , általa nemigen kedvelt Zappavigna járnak . Rosszul viseli , hogy a fiú körül olyan ügyek merülnek fel , amelyek nem férnek bele az ő elképzeléseibe ( Romeo családja a keleti tanok híve és meglehetősen szabadelvűek , továbbá a fiatal csendőr felvállalta fiaként apja házasságon kívül született gyermekét , tulajdon féltestvérét ) . Tizenkettedik évad Az évad során Don Matteo ismét számtalan kalandba keveredik . Az első részben meglövik őt , miközben a város kiürül a pénzvadászat miatt . Több esetben ő találja meg a holttestet , de egy esetben a sötétben elüt egy fiatal nőt ( az ukrán Nada ) , aki öngyilkos akar lenni . Egy régi ismerősének ( Greta Mezzanotte ) védelmében pedig rövid időre börtönbe kerül . Az évad záró epizódjában pedig az apostoli nuncius látogatja meg , aki Ferenc pápa megbízásából azt vizsgálja , hogy Don Matteo kinevezhető-e bíborosnak . Matteo atya a pápával való beszélgetést követően úgy dönt , hogy inkább a barátait választja ( a részben többször hangsúlyozzák a Néri Szent Fülöppel való párhuzamosságot ) . Emellett az évad során befogadja Ines-t , Sergio lányát a plébániára . Cecchini főtörzset újabb tragédia éri , hiszen az évadnyitó epizódból kiderül , hogy két éve meghalt a felesége , Caterina daganatos betegségben . A férfi a súlyos depresszió után titokban a százados anyjával , Elisával kezd kapcsolatba , amit Anna eleinte rossz szemmel néz . A harmadik epizódban veje , Tommasi százados és Lia házasságát kell rendbe hoznia , emellett a férfi támadóit is meg kell találnia . Ezt követően Assuntina tér haza , aki állapotos és kiderül , hogy egy előkelő , színes bőrű francia fiúval , Vincent-nal várják a gyermeket . A fiút a főtörzs győzi meg arról , hogy vállalja az apaságot a karrier helyett . Cecchini rövid időre influenszerként a világháló sztárja lesz ( egy Annáról készült kínos videó miatt ) , de ilyen gyorsan le is rombolja nimbuszát . Rövid időre megismerkedik Elena Sofia Riccivel , a híres színésznővel , akivel féltékennyé teszi Elisát . A főtörzs ezt követően pár napra részlegesen elveszíti hallását ( a férfiak hangját nem hallja ) . Az évadzáróban mindent megtesz , hogy Don Matteo Spoleto városában maradjon , még barátja rossz hírét is kelti . Anna és Marco az esküvőjükre készül . A nő egy titka miatt ( munkaajánlat az iszlámábádi konzulátuson ) összevesznek , ekkor a férfi ittasan megcsalja Annát egy ismeretlen nővel ( a későbbi felettesével , Sarával ) . A szertartás előtt a férfi Cecchini közbenjárására bevallja tettét , ami miatt az esküvő elmarad . Nardi mindent megtenne , hogy visszaszerezze Annát ( megveszi az eladó esküvői ruhát , törődik Sergio lányával , halálos betegséget hazudik , magára vállalja a nő hibáját ) , de csak barátok maradnak . A százados beleszeret az elítélt Sergio La Cavába ( Ines apja ) , akit megpróbál jó útra vezetni és leányával összehozni . A férfi eleinte egy rablás miatt barátkozik Annával , de később beleszeret és halálhírére visszatér . A nő ekkor tartóztatja le , de megígéri neki , hogy megvárja . Sofia anyja távollétében sokat időzik a paplakban . Egy buliba meghívja az osztály " legbénább " tagját , a kinézett Jordit , akinek a tánc a mindene . A lány tanácsára akkori barátja , Riccardo ( Rik ) egy pohárba dobja az MDMA drog tablettát , amit véletlenül Jordi iszik ki , balesetezik és ebből kifolyólag amputálni kell az egyik lábát . Sofia eleinte bűntudatból van a fiú mellett , de később beleszeret és emiatt még nehezebb elmondania az igazságot . Végül Don Matteo tanácsára megteszi . Tizenharmadik évad Az évad kezdetén Spoleto Don Matteo pappá szentelésének évfordulóját ünnepli , de ezúttal is problémák adódnak . A plébános egy kedves barátját megölik , ráadásul Cecchini is golyót kap , miközben a papot védi . A főtörzs mesterséges kómába kerül , ahol újra és újra átéli a merénylet napját . Ráadásul a városba visszatérő Anceschi alezredes szívinfarktust kap , miután összevész lányával , Valentinával . Kiderül , hogy Laura a lányaéves korában elhagyta a családját és az apa-lánya kapcsolat sem igazán bensőséges . Az alezredes távozása után a lány keresztapjánál , Cecchininél marad . A főtörzs számos galibába bonyolódik : szürke hályog műtétje lesz , nehezen boldogul párjával , Elisával , aki regényt ír róla , de annak is rossz kicsengése lesz és az eleinte körberajongott csendőrből gúny tárgya válik . Rendkívüli módon ellenzi Marco és Valentina kapcsolatát ( hasonlóan ahhoz , ahogyan Patriziával és Tommasi századossal bánt ) és próbálja a férfit Annával újra összehozni . A szezonzáró részben véletlenül igent mond Elisa házassági terveire és végül meg is kéri a kezét . A paplak élete is felfordul , miután megjelenik Federico Limoni . A nehéz sorsú ifjú különböző gyermekotthonokban töltötte életét , mivel anyja visszaeső drogfüggő és alkalmilag jelenik meg az életében . A fiú számára féltestvére , a beteges csecsemő , Clementino az egyetlen támpont . Egy gyilkosság kapcsán Don Matteo megvédi a fiút , aki a paplakba kerül . Az iskolában osztálytársa lesz a kórházban megismert Greta Alunni , aki az öccse kezelőorvosának lánya . A kötelességtudó Greta sokban segíti Federico mindennapjait . A nehezen kezelhető fiú célja , hogy öccse gyámja lehessen . Greta párja lesz . A lány mellett áll , amikor annak kiújul rákbetegsége . Az évad végén kibékül anyjával . A negyedik rész végén mindenki tudta nélkül Don Matteo távozik a sorozatból . Mint később kiderül , Szudánba utazott , ahol segítenie kell egy misszionárius barátjának kiszabadításában és a helyi kórházban . Az ötödik rész elején a paplak lakói és Cecchini hiába keresik a papot , de a harangok zúgása megnyugtatja őket mindaddig , míg nem találkoznak egy ismeretlennel , aki Don Massimoként mutatkozik be . A főtörzs eleinte gyanúsan tekint a férfira , de elfogadja segítségét az éppen aktuális ügyben . Mint az aktuális részből kiderül Massimo ( akinek nem ez az igazi neve ) jól ismeri Matteo atyát ( később megtudjuk , hogy szüleinek menekülnie kellett Calabriából és a pap segítette őket , ezért kapta születésekor hálából a Metteo nevet ) , ráadásul a csendőrság különleges egységénél szolgált ( aktája alapjánésközött ) , de egy akció során az ő hibájából meghalt egy hatéves gyermek , így leszerelt . A pap segítségével kimenekítik az embercsempészek fogságából az elrabolt gyermekeket . A paplak lakói lassan fogadják el őt , de a Natalina kórházi kezelése alatt tanúsított kitartása és Federico védelmezése meghozza a gyümölcsét . Ines szerint , túl keveset beszél a szép plébános . Eleinte nem igazán tud sakkozni ( a főtörzs tanítja , de a szezonzáróban már legyőzi ) és nehezen nyílik meg . Az utolsó részben szembe kell néznie a múltjával : Elena , a meggyilkolt fiú anyja kér tőle segítséget , akire rátalált a férje Antonio Muraco , az ’ndrangheta tagja . Eleinte azt gondolják , hogy a papnak viszonya van a nővel ( szemináriumi évei előtt volt is , ezt bevallja ) , később azt , hogy megölte őt , mert nem védte magát a gyilkossági váddal szemben védve a gyónási titkot . Szabadlábra helyezése után Antonio meg próbálja megölni őt a templomban , de Anna lelövi a férfit , megmentve a pap életét . A maffiózó don Massimo karjai közt hal meg . Cecchini az utolsó részben barátjának nevezi a papot , amivel a befogadását szimbolizálják . Eközben Marco és Anna barátsága épül , bár Cecchini igyekszik összehozni őket . Ez az állapot mindaddig áll fenn , míg Valentina és Marco játékát Anna félre nem érti és el nem kezd féltékeny lenni , mivel belátja , hogy még szereti az ügyészt . A nő múltjából felbukkan régi felettese és mentora , Lucio Valente , aki magával akarja vinni a századost Szíriába . A későbbiekben kiütköznek Marco és Valentina ellentétei és Anna is visszautasítja Valente ajánlatát . De Valentina hálás marad a férfinak és Cecchininek , hogy segítette leküzdeni alkoholproblémáit , az apa-lánya konfliktusokat és a Flaminia miatti bűntudatát . Az utolsó részben kibékülnek , majd ismét eltávolodnak félve attól , hogy múltbéli hibáikat ismét lekövetik . Az utolsó jelenetben véglegesen kibékülnek és egy csókkal pecsételik meg érzelmeiket . Tizennegyedik évad A sorozat évadának sikere utánnyarán megkezdődött a évad forgatása is . A főbb szereplők közül visszatér Don Massimo , Cecchni főtörzs , Natalina , Pippo . Anna Olivieri és Marco Nardi ugyan fog szerepelni az új évadban is , de menet közben távozni fognak . Őket Diego Martini százados és Vittoria Guidi ügyész fogja váltani . Előbbit Eugenio Mastrandrea , utóbbit Gaia Messerklinger fogja alakítani . Az új százados azért érkezik a városba , hogy visszahódítsa párját , aki elhagyta a férfi zárkózottsága miatt és máshoz készül hozzámenni . Emellett felbukkan Don Massimo húga , Giulia ( Federica Sabatini ) is , akivel sok múltbéli problémán kell áttenniük magukat . A sorozat továbbra isdbperces részből fog állni . A sorozat készítése Don Matteo figuráját azes években álmodta meg Enrico Oldoini , akit Matilde és Luca Bernabei segített a Lux Vide SpA és a Rai Fiction együttműködésében . Inspirációját a hetvenes évek népszerű , Gilbert Keith Chesterton által kitalált Brown atya alakjából merítette . A sorozat eredetileg az Ördög és a szentelt víz címet viselte , de Fabrizio Lucci operatőr az egyik jelenet forgatás során , amikor Terence Hill a gyóntatószékben ült , felvetette , hogy a cím lehetne egyszerűen Don Matteo . Főszereplőként eredetileg Lino Banfi és Giancarlo Magalli került szóba , de egyikük sem vállalta el a felkérést . Előbbi a Drága doktor úr című sorozatban dolgozott és a karakter akkori jellemzői is mások voltak ( idős vidéki plébánosként került volna a városba ) , utóbbi pedig akkoriban a családjára hivatkozva utasította vissza a szerepet ( a forgatás időszak ugyanis nyolc hónap ) , de későbbi vallomása alapján ezt megbánta és a évadban kapott szerepe előtt azt gondolta , hogy végleg lemarad a sorozatról . Terence Hill eleinte egy másik papszerepre készült a Mediaset projektjében , de utóbbi ezt lefújta a RAI projektje miatt . Ezen a ponton kereste fel Hillt a Lux Vide a szereppel kapcsolatban . Eredetileg a főhős a Teodoro nevet viselte , mígnem Hill kérésére a Matteo nevet választották , a Máté ( a Matteo magyar megfelelője ) név jelentése ui . „ Isten ajándéka” . Hill lényegesen belefolyt a karakter sorsának alakulásába is : pl. javaslatára nem léptették elő sohasem . Forgatási helyszínek A sorozat első nyolc évadában a fő helyszín Gubbio volt , mivel mind a csendőrség , mind Matteo atya parókiája ( a Keresztelő Szent Jánosról elnevezett templom ) majd a kilencedik évad Spoletóban kezdődött , mivel a történet szerint a csendőrséget már korábban áthelyezték ide , míg Cecchini folyamatos " zaklatása " miatt a püspök Don Matteót is ebbe a városba helyezte át ( a Szent Eufémiáról elnevezett templomba ) . Érdekesség , hogy a két város nem egy egyházmegyéhez tartozik a valóságban . Az első három évadban nem említik kifejezetten Gubbio nevét , mivel a szerzők szándéka az volt , hogy a történet Umbriára koncentráljon . A negyedik évadban történik meg először Gubbio azonosítása név szerint . Azonban korábban is találunk rá példát , hogy Gubbióról valamit közölnek az alkotók : az első évad kilencedik részében a bögrén látható a város jele , a harmadik évad tizennegyedik részében a meghirdetett sakkverseny is ide koncentrálódik . Más umbriai helyszínek is gyakran jelentek meg a történet során . A sorozat legelső , Az idegen címet viselő részében Assisi jelenik meg mint püspöki székhely , ahol Don Matteónak jelenése van Guido püspöknél , s megtudja , hogy a San Giovanni-plébánia papja lesz . Bár sok alkalommal említik Perugiát mint az ügyészség székhelyét , de csak az ötödik évad Egy csendes vasárnap című részében jelenik meg . Narniban a negyedik évad néhány részét forgatták . Bevagna a hatodik és a hetedik évad során volt néhány alkalommal külső felvételek helyszíne . Foligno a hetedik évadban jelenik meg . Umbertide és Fossato di Vico városában is forgattak néhány epizódot , melyek Gubbio állomásaként jelentek meg . Orvieto a kilencedik évadban volt forgatási helyszín . A kilencedik szezont megelőző rövidfilm Cecchini főtörzsőrmester utazásai címmel néhány umbriai tájat mutat be . Helyszínek Umbrián kívül A negyedik évad második részét , Gyilkosság a könyvtárban címmel a Vatikánban forgatták . A nyolcadik évadban Giulio , Patrizia , és spanyolországi barátai Rómába utaznak bulizni A visszatérés című epizód keretében . A tizenkettedik évad zárórésze , a Mások tulajdonát ne kívánd ! részben a Vatikánban játszódik . Díjak , elismerések - A Monte-Carlói Televíziós Fesztiválon Terence Hill a legjobb színésznek , Alessandro Jacchia az év producerének járó díjat vehette át. - Az Premio regia televisiva gála legjobb sorozatának járó díjat a Don Matteo nyolcadik évada nyerte el. - Az Premio regia televisiva gála legjobb sorozatának járó díjat a Don Matteo kilencedik évada nyerte el . 2014. februárán bejelentették , hogy Terence Hill Gubbio díszpolgára lett . Érdekességek , bakik Egy ilyen hosszú széria esetében elkerülhetetlen , hogy legyenek olyan színészek , akik több szerepet is eljátszottak az évek során . Az első évad tizenötödik részében ( A szenvedély tüze – Il fuoco del passione ) Morabito úr szeretőjének szerepében jelenik meg az a Milena Miconi , aki a negyedik és ötödik évad során Gubbio polgármesterét , Anceschi későbbi feleségét , Laura Respighit alakítja . A második évad tizennegyedik részében ( Játék a tűzzel – Scherzare col fuoco ) Marisa Morante szerepében tűnik fel Sydne Rome , aki a hetedik évadtól Susi Dallara iskolaigazgatót alakítja . Laura Glavan , a nyolcadik évadtól a tizedikig Laura Belvedere szerepében tűnik fel , a hetedik évad részében Serena Gorinit alakítja . Érdekesség , hogy mindkét szerepében korán esik teherbe . A kilencedik évad huszonötödik részében ( Régi emlékek – Vecchi ricordi ) Sabrina Rondinelli szerepében tűnik fel Maria Chiara Giannetta , aki a tizenegyedik évadtól Anna Olivieri csendőrkapitányt alakítja . A tizedik évadban az állandóan akadékoskodó és meglehetősen durva Gualtiero Ferri ügyészt alakító Dario Cassini a hetedik évad részében a szintén hasonló tulajdonságokkal bíró Enrico Maria Di Giovanni ezredest alakítja . A évad részében a megtámadott Sara , Ivan párja játssza később a évad részében Martát , aórára szabadult börtönfogoly Dalila testvérét és egyben Paolo feleségét . A évad részében az a Giulia Fiume tűnik fel Ruggeiro Nicastro ügyvédnőjeként aki később , a tizenegyedik évadban főbb mellékszereplőként játssza Rita Trevi tanárnőt és egyben Sofia anyukáját . További érdekesség még , hogy a szinkronhangja is ugyanaz . A évad részében az a Francesco Castiglione játssza a Banti család orvosát , aki a évadtól Barbát , a csendőrség egyik tagját játssza , de az Alpesi őrjárat és évadában is felbukkan , ahol Günthert alakítja . A évad részben feltűnik Maria Chiara Giannetta , aki a évadtól Anna Olivieri századost alakítja . Ebben az epizódban Sabrina Rondinellit játssza . Paolo Gasparini az évek során három különböző szerepet is eljátszott : az évad részében Mario Agradi , a évad részében Michele Riva és a évad részében Marco Guidi karakterét formálta meg . A Don Matteo több spin-off sorozatnak is az alapja : A évadhoz készült egy kisfilmsorozat a Don Matteo szereplőivel , melynek címe : Le ricette del maresciallo C. ( C. főtörzs receptjei ) . Nem szinkronizálták le . A évadhoz szintén kisfilmsorozat készült , I viaggi del maresciallo C. címmel ( C. főtörzs utazásai ) , mely Umbria nevezetes helyeit mutatja be vicces rövid történetekbe ágyazva . Ennek szereplői : Tommasi százados , Cecchini főtörzs , Pippo , Martina és Don Matteo . Magyarul nem jelent meg . A évadhoz Le videoguide del maresciallo Cecchini ( Cecchini főtörzs videós útikalauza ) címmel készült kisfilmsorozat , mely Cecchini főtörzs videós útikalauzáról szól , ennek keretében mutatnak be további umbriai látványosságokat a rövid , humoros kisfilmek . Szereplői ugyanazok , mint a Főtörzs utazásainál . Ez sem jelent meg magyarul . A Don Matteo szereplőivel készült a Gratulálunk , a csatlakozás sikeres volt című rövid oktatófilmsorozat , mely az internetes alapfogalmakat magyarázza el humoros köntösben . Ebből két évad is készült , ezek néhány kivétellel magyarul is megjelentekben a Duna TV-n . A évadban derül ki , miként költözik Rómába Tommasi százados és Lia , ami forgatókönyvekben csak említőlegesen szerepel . A Don Matteo változatai : A sorozat olaszországi sikereinek köszönhetően a Don Matteo formátumát több ország is megvásárolta . Lengyelországban Ojciec Mateusz néven fut a saját gyártású sorozat , a TVP1 csatornán Artur Zmijewskivel a címszerepben . A sorozat helyszínéül Sandomierz szolgál . Oroszországban Отец Матвей ( Matvej atya ) néven fut az ottani verzió . A címszerepet Vlagyimir Kolganov kapta , mely szerep ezúttal egy családos , ortodox pap megformálását jelenti . A sorozat Szuzdalban játszódik , s a történetet hozzá igazították az orosz kultúrához . A Don Matteo kapcsolata más filmekkel , sorozatokkal : A Don Matteo és az Alpesi őrjárat között nem csupán Terence Hill személyében van összefüggés . A két sorozat a Lux Vide és a RAI Fiction koprodukciójában készül , továbbá Enrico Oldoini a sorozatok készítője . A két film színészgárdája között is van átjárás Terence Hill személyén kívül . Az Alpesi őrjárat évad részében pár pillanatra látható , ahogy Vincenzo és Valeria a Don Matteo évadát nézi a TV-ben . A sorozat két szereplője , Terence Hill és Gastone Moschin között egy nem mindennapi összefüggés áll fenn , ugyanis nem ebben a filmben játszottak először papot a filmvásznon . Mindketten megformálták a legendás Don Camillo alakját . Moschinben , a Don Camillo e i giovani d'oggi ( A fordítás annyit tesz : Don Camillo és a mai fiatalság ) című filmben játszotta el a plébánost . Eredetilegben forgatták volna a filmet , mint a Fernandel-féle Don Camillo sorozat hatodik részét , de Fernandel betegsége és halála miatt az a film befejezetlenné vált , s azes filmben Moschin vette át a szerepet . Terence Hillban forgatott egy saját rendezésében készülő Don Camillo filmet , mely a Don Camillo kis világa címűes film remake-je . Don Matteo alakja egy pillanatra feltűnik aös Ha Isten úgy akarja című filmben , amikor a főszereplő Tommaso ( Marco Giallini ) éppen megpróbálja feldolgozni azt a hírt , hogy a fia , Andrea ( Enrico Oetiker ) papnak készül . A nyolcadik évad szezonzáró része ( Don Matteót megvádolják ) egyben bevezető rész is volt . Angela nővért és Constancet vezetik át az Angela nővér nyomoz című sorozatba . A évad utolsó részében van egy crossover jelenet ( ez a magyar epizódban nem látható ) . A nyolcadik évadhoz hasonlóan itt is a RAI egy új sorozatát vezetik be a Don Matteo népszerűségével . A hazánkban eddig be nem mutatott Non dirlo al mio capo ( Ne mondd el a főnökömnek ! ) két főszereplője , Lisa Marcelli ( Vanessa Incontrada ) és Enrico Vinci ( Lino Guanciale ) találkozik Matteo atyával , aki éppen Nápolyban helyettesít . A jelenet röviden annyi , hogy Lisa betér a templomba , ahol felismeri Don Matteót és azt hiszi , hogy aéves plébános halála miatt nyomoz . Ezután elmondja nehéz helyzetét , majd elbújik . Don Matteo elmondaná véleményét a hazugsággal kapcsolatban de ekkor megjelenik Enrico , aki a nőt keresi . A pap a helyzetet felismerve nem árulja el a nő hollétét . A évad bemutatásával a Don Matteo a Rai második leghosszabb sorozata lett a Montalbano felügyelőt követve . A RAI saját műsorainak promóciója az évek során több alkalommal is megtörténik : Cecchini főtörzs az ötödik évadban szerepelt a Dallamról dallamra ( Nota la nota ) című RAI műsorban évad rész ) . A hatodik évadban epizódjában pedig a Sztárszakácsokban ( La prova del couco ) vett részt a főtörzsőrmester . Ennek ellenére az utóbbira való felkészülése során azt állította , hogy sosem szerepelt televíziós műsorban . A főzőműsor házigazdája a valóságban is Antonella Clerici . A évad részében Ferri ügyész Bruno Vespa Vendég a háznál ( Porta a porta ) című műsorába kapott meghívást.ban a műsor a sorozat több főszereplőjét is meghívta . Az adás a YouTube-on megtekinthető ( olasz nyelven ) : Cecchini a évad részében a RAI Radiotehetségkutatójában szerepel . A nyolcadik évad tizenegyedik részében Cecchini apósának , a kilencedik évad harmadik részében pedig Tommasi anyjának macskáját hívják Napóleonnak . Terence Hill első alkalommal hallható a saját hangján Olaszországban , mivel korábban mindig szinkronizálták. decemberán Szél Bernadett a parlament kivándorlásról szóló vitanapján sérelmezte , hogy a Duna TV nem az országgyűlési eseményeket , hanem többek között a Don Matteót sugározza . A hatodik évadban felbukkanó Jamila ( Shukri Said ) az első színes bőrű csendőr az olasz filmsorozatok történetében . Aes Giro d'Italia egyik szakaszának végén Terence Hill is célba tekert Don Matteo bőrébe bújva , kihasználva azt , hogy a pap is leginkább kerékpárral közlekedik . A sorozat évadának főcímzenéje nem a már korábban használt és a évadra visszatérő Pino Donaggio szerezte mű , hanem Andrea Guerra alkotása , de ezt a rengeteg kritika miatt le kellett cserélni . A évad három szerelmespárjának főszereplésével a Don Matteo világában játszódik Max Pezzali Sembro matto című dalának videóklipje . A évadban Tommasi mint százados tér vissza Spoleto városába , de az előző évad első részében Cecchini azzal dicsekszik , hogy vejét előléptették és emiatt került Rómába . A évad Felebarátod házastársát ne kívánd ! című epizódjában a korábban Anceschi kapitányt alakító Flavio Insinna játékműsorát nézi Cecchini és Anna . Tommasi százados apja , Ludovico a évad részében megjelenik , de a későbbi évadokban nem ( pl . Giulio esküvőin sem ) , ráadásul még a sorsáról is alig tudunk meg részleteket ( azt tudjuk , hogy a évad részében még él ) . Az őt alakító színész , Toni Garrani ellenben még a évad forgatása idején is életben volt . Időzavar a Don Matteo világában : A évad részében megtudjuk , hogy Cecchini főtörzs a szicíliai , Messina megyei Galati Marinában született decemberén . Az őt alakító Frassica szintén Szicíliában született , Messinában , decemberén . Caterina elmondása szerint a főtörzs a évad részében ünnepli születésnapját . Ezek szerint a sorozat világában ekkor december kellene , hogy legyen ( mivel a évadotban mutatták be ) . Ezt alátámasztja , hogy Caterina márciusén , életévében hunyt el ( ezt a tizenkettedik évad első részéből tudjuk meg a sírkövén szerelő dátumokból ) . Érdekesség , hogy a évad részében legalábböt írunk , ugyanis a Rai Radiotehetségkutatója , a Regolamento talent Radiofonico „ W Guglielmo Marconi” in onda durante il ruggito del coniglio su RAI RADIO2 STAGIONE–legkorábban ekkoriban zajlott . Ennek a felhívásnak a weblapja megjelenik a részben és linken is ez látható ( a szöveg azonos ) . A részvételi szabályzat kiköti , hogy az indulók maximumévesek lehetnek , az epizódban pedig Severino említi a főtörzsnek , hogy legfeljebbban kellett , hogy szülessen . Ebből a részből tudjuk meg , hogy Patriziaben kellett , hogy meghaljon , mivel a műsorban Cecchini elmondja , hogy a lányaévvel korábban hunyt el . Azonban aévad részében a tettes férjének , Paolo Dardanellinek a sírján jól kivehetően olvasható a " 4.3.2012 " felirat a halál dátumaként , ami magyar írásmódban Nem sokkal később Maurizio füzetéből kiderül , hogy Teresa azt mondta neki , hogyévvel ezelőtt cserbenhagyott egy általa elütött férfit , aki meghalt . Emiattot kellene írnunk , de a füzet dátuma ekkor április . Ebből adódóan vagy a férfi írt rossz évet ( és ezzel megdől Don Matteo megoldásának alapja ) , vagy a sírkőnél nem figyeltek alaposan a rendezők . Ha a fentiek alapján elfogadjuk , hogy a évadben játszódik , akkor Giulio és Margherita meghiúsult esküvőjére novemberén , vasárnap került sor . A évad részében mind aére , mind a vasárnapra van utalás , ráadásul Cecchini egy korábbi részben ) azt mondta , hogy miért viszik a kis Antonio télen késő este sétálni.ben vasárnap még februárban és márciusban volt . Így a fentiek alapján a évad nem sokkal a után kezdődik úgy , hogy a rész decemberén játszódjon . Ellenben a évad első részében kiderül , hogy Sofia novemberán született éséves , így valaholban kell járnunk . Azonban Caterina márciusi halála miatt ezt nem lehetséges , hiszen a nő a teljes évadban jelen van . Emellett azt is tudjuk , hogy a évad része Szent Valentin napján játszódik . Ezt követi a Cecchini születésnapján játszódó rész ( a korábbiak alapján decemberben ! ) . A rész pedig áprilisban ( a tanítónőnek a főtörzzsel való beszélgetése alapján ) . A évad részéből pedig kiderül , hogy biztosanjúniusa után járunk . A évad részében kiderül , hogy Sofia születésnapját ünneplik , ennek novemberán kellett lennie ( az évad része alapján ) . Elhangzik az is ugyanebben a részben , hogy Marco és Chiara Forma-1-es futamon voltak ( azt nem tudjuk , hogy szabadedzés/időmérő / futamon ) a születésnapot megelőző második napon . Azonban a szóba jöhető évekbennem rendeztek futamot a novemberát megelőző hétvégén , vagy aznap. Mivel a következő részben , amikor Sofia találkozik vér szerinti apjával ( a fotóssal ) , akkor arra a kérdésre , hogy hány éves, ot mond . Így a évad részenovemberében játszódik ( és emiatt hatalmas baki , hogy Caterina asszony még részben is életben van ) . Ha elfogadjuk , hogy Sofianovemberében lettéves , akkor a szezonzáró A karácsonyi gyermek című részaugusztusában játszódik ( és Caterina asszony még mindig itt van ) . A évad része márciusán játszódik , mivel az elhunyt Lorenzo decemberán született és az anyukája azt mondta , hogy „ ma lenneéves éshónapos” . A Tommasiék látogatásáról szóló rész ez év virágvasárnapján játszódik , tehát áprilisén ( mivel április volt húsvét vasárnapja ) . A évad első része májusán kezdődik ( ez látható Cecchini naptárjából ) . Ekkor ünnepli Don Matteo felszentelésének évfordulóját , tehátóta pap ( érdekesség , hogy Don Camillo szerepét Terence Hillban játszotta el ) . Don Matteo távozása a biztonsági kamerák szerint szeptemberán , éjfél után nem sokkal történik meg . Az ötödik részben Don Matteo leveléből kiderül , hogy Cecchiniveléve ismerik egymást ( a csendőr nagyzolásaévet mond ) , így az első évadben ( legfeljebbben ) kell , hogy elinduljon . Viszont emiatt Valentina sehogy sem fér a képbe : Ancheschi és Laura csak a sorozat negyedik évadjában találkozott és ötödik évadjában házasodott össze , de ekkor még Valentina nem is élt . Ez a gyártás szerintkörnyékén volt . Így Valentinának legfeljebbévesnek lehetne lennie , de a sorozat szerint végzett jogász , csak a bírói vizsgája nem sikerült . A évad része októberán kezdődik ( látszik a kamera felvételén ) . A Natalinának küldött levelet novemberán adta fel a Marzullo in famiglia stábja és novemberén látogatta meg őket a stáb . Érdekes , hogy a rész közönségtalálkozója az epizód elején novemberén zajlik a plakátok szerint . Emiatt ismét keveredés van a sorozat idővonalán . Giulio Tommasi százados a évad részében ünnepli születésnapját ( májusén ) . Habár egyes weboldalak a százados születési évétre teszik , de ezkell hogy legyen . A tévedés oka , hogy a évadotben mutatták be . Szintén a tévedés lehetőségét erősíti , hogy a évad részében Lia részben erotikus húsreklámozó naptárján a látható részen július hétfői nap volt , amiban alakult így . Emellett Giulio kitüntetésekor a főtörzs elé tett augusztusi hónap napja csütörtök volt , ami szinténban alakult így . Kérdés , hogyha a részek kronologikusan követik egymást ( és ebben nincs okunk kételkedni ) , akkor mi értelme lennebenas naptárakat osztogatni ajándékba , illetve promóciós célokra ? A századost alakító Montedoro júliusán született . Flavio Anceschi százados kapcsán a évad részében az derül ki , hogy októberán ünnepli születésnapját , de az évad korábbi ) , Életre szóló adósság című részében a csendőr azonosítóján az július szerepel . Ez utóbbi az őt alakító Flavio Insinna valódi születésnapja is . A évad részében kiderül , hogy Anna Olivieri századosben született . Ígyéves korában a sorozat történetének legfiatalabb századosa . Az őt alakító Maria Chiara Giannetta májusán született . A évad részében a RAI Radioműsorában egy technológiai beszélgetés kapcsán egy Alma nevű cég újításáról beszélnek , ami valószínűleg az Apple lenne . A cég központjaként emlegetett Cupertino is stimmel . A nyolcadik évadtól kezdődően több termékelhelyezés is megjelenik a sorozatban . A hirdető cégek közé tartozik az Enel , a Lottomatica , a Cerdito cooperativo , a Johnson & Johnson , a Polltornesofà , a TIM . A évad részében megemlíti , hogy a nejével együtt odavannak Giancarlo Magalliért . Magalli korábban visszautasította a pap szerepét , majd a évadban püspökként jelenik meg . A évad részében a főtörzs azt mondja , hogy Lia apját Angelo-nak hívták . A évad részében azt állítja , hogy Oronzo volt az apa keresztneve . A évadban Cecchini megrendezte a Rómeó és Júliát , amelynek a végét átírta , mert nem tetszett neki . A évadban a televízióban megy ez a program , és azt mondja , hogy nem tudta , hogy ilyen szomorú a vége . A Spoleto városban játszódó részekben a főszereplők gyakran ülnek be Spartaco Grilli bárjába ( Tric Trac ) , ahol a tulajdonos is ott van , aki saját magát alakítja . Bár Terence Hill és Bud Spencer barátsága legendás , de utóbbi sosem szerepelt a sorozatban . Utalás is csak egy alkalommal történt rá : a évad részében Cecchini említi meg , hogy másnak is lehet álneve , miként Bud Spencernek is volt . A hirado.hu weboldalon megjelent ismertető valótlanul állítja , hogy a sorozat évadában Budapest is helyszín volt . Sokáig úgy tűnt , hogy a tizenkettedik évaddal véget ér a sorozat , azonban a készítők a hazai és a nemzetközi sikerre való tekintettel megkezdték a tizenharmadik évad előkészítő munkáit. júliusán Nino Frassica tett közzé hivatalos Instagram oldalán fotót az új évad forgatásának első napjáról . A Lux Vide bejelentése szerintrészt készítenek el . A forgatás oroszlánrészemájusában kezdődött el . A szereplők közül az elmúlt évad legfőbb alakjai visszatérnek , sőt egy részre Anceschi is visszatér lányával , Valentinával ( a Milena Miconi által alakított Laura , aki a csendőr felesége , viszont nem tér vissza , mivel karakterét egy halálesettel kiírták a sorozatból - emiatt a színésznő elégedetlenségének adott hangot ) . Emellett az egyik leghíresebb olasz színész , Raoul Bova is csatlakozik a stábhoz egy pap szerepében , ami miatt azonnal megindult a szóbeszéd arról , hogy ő lesz az " új Don Matteo " és Terence Hill visszavonul , de erről a készítők szerint nincs szó . Az új részekben kerülhetnek vetítésre Olaszországban . A két színész ( Hill és Bova ) nyilatkozata viszont ellentmond ennek : a zavaros hátterű , a ferences lelkiségben magára találó Don Massimo-t maga Matteo atya választja ki utódjául . Hill megemlíti , hogy távozásában a magánéletére való koncentrálás játszott szerepet.őszén hivatalossá vált , hogy Terence Hill elhagyja a stábot . Egy , az új főszereplővel készült beszélgetés során kiderült , hogy alakjának teljes neve Massimo Mezzanotte . Don Matteónak a Giancarlo Magalli alakította püspökével is szembe kell néznie ( Magallit a sorozat tervezésekor Don Matteo szerepébe szánták - lásd a cikk bevezetőjét ) . Don Massimo kerékpározás helyett motorozik és eleinte Cecchini sem néz rá jó szemmel , ő maga pedig a legkevésbé sem gondolkodik a nyomozáson . Bova , bár korábban már eljátszott több papi szerepet ( Szent Ferenc , Tomasz Zaleski ) ezúttal is jelnek tekintette a megkeresést és konzultált don Carlo Bolčina goriziai pappal is . A évad részeinek forgatása után Terence Hill felfedte távozásának hátterét . A sorozatot jegyző RAI és Lux Vide nem fogadta el a színész azon tervét , hogy a Montalbano felügyelőhöz hasonlóan évadonként csak négy rész készüljön el . Hill szerint a pap megformálása évente kilenc hónapot tesz ki életében . A produkció gyártó a visszautasítást pénzügyi okokkal indokolták . A színész - állítása szerint - nem távozott volna a stábból , ha kérését elfogadják . Azt később leszögezték , hogy Matteo atya nem hal meg a történetben és ha akar , van lehetősége visszatérni . Don Massimo bemutatkozásakor kiderült , hogy vezetékneve nem Mezzanotte , hanem Sartori . Don Matteo és Don Massimo első ügye is külföldiekkel kapcsolatos . Előbbi egy bosnyák férfi meggyilkolása , utóbbi bevándorló gyermekek kapcsán nyújt segítséget . A sorozat történetében egyetlen résznek nincs főcíme : a évad részének , ahol megtörténik Don Matteo és Don Massimo cseréje . Federico a sorozat szerintjúniusában született . A spoletoi plébánia címe a Natalinának küldött levél alapján : Piazza Duomo- Spoleto PG. Fordítás Megjegyzések További információk Don Matteo a Spencerhill oldalon Don Matteo magyar blog - interjúk , videóüzenetek a magyaroknak Don Matteo magyar rajongói oldal Don Matteo - Videó a sorozat magyar szinkronjának készítéséről 2000-ben bemutatott olasz televíziós sorozatok Bűnügyi televíziós sorozatok Televíziós vígjátéksorozatok Televíziós drámasorozatok